title: Ilaria Debertolis

text: Debertolis kilpaili maailmancupissa ensimmäisen kerran Davosissa joulukuussa 2011 sijoittuen 15 kilometrin vapaan hiihtotavan kilpailussa 56:nneksi. Parhaimmillaan hän on sijoittunut 19:nneksi Tour de Skin 2015 kokonaiskilpailussa. Tour de Skin 2013–2014 takaa-ajoetapilla Cortina d’Ampezzosta Toblachiin hän oli osuusajoissa kymmenenneksi nopein.


title: Ilaria Debertolis

text: Debertolis sijoittui Sotšin olympialaisissa 2014 vapaan hiihtotavan sprintissä 32:nneksi. Val di Fiemmen MM-kilpailuissa 2013 hän oli vapaan hiihtotavan parisprintissä viides ja Falunissa 2015 10 kilometrin vapaan hiihtotavan kilpailussa 21:s. Lahdessa 2017 hän oli 30 kilometrin vapaalla 16:s, vapaan sprintissä 19:s, yhdistelmäkisassa 31:s, viestissä yhdeksäs ja perinteisen parisprintissä 10:s


title: Sofia Bleckur

text: Sofia Bleckur (s. 3. heinäkuuta 1984 Rättvik) on ruotsalainen kilpauransa päättänyt maastohiihtäjä joka edusti IFK Mora SK:ta.


title: Sofia Bleckur

text: Bleckur sai alle 23-vuotiaiden MM-kilpailuissa hopeaa 10 kilometrin vapaan hiihtotavan kilpailussa 2007. Hän sijoittui Val di Fiemmen MM-kilpailuissa 2013 30 kilometrin perinteisen hiihtotavan yhteislähtökilpailussa 18:nneksi. Falunin MM-kilpailuissa 2015 hän hiihti avausosuuden hopeaa saaneessa Ruotsin viestijoukkueessa ja oli viides sekä 15 kilometrin yhdistelmäkilpailussa että 30 kilometrin perinteisen hiihtotavan kilpailussa.


title: Sofia Bleckur

text: Bleckurin paras saavutus maailmancupissa oli viides sija, jonka hän saavutti Davosissa 13. joulukuuta 2014 perinteisen hiihtotavan 10 kilometrin kilpailussa.


title: Sofia Bleckur

text: Bleckur ilmoitti lopettavansa maajoukkueuransa motivaatiopuutteen vuoksi elokuussa 2015 ja siirtyvänsä työskentelemään sairaanhoitajana.


title: Augusta (nimi)

text: Augusta on naisen etunimi, feminiininen vastine miehennimelle August(us) (lat. kunnianarvoisa). Antiikin Roomassa "augusta" oli keisarien puolisoista ja sisarista käytetty arvonimitys.


title: Augusta (nimi)

text: Augustan nimipäivä oli ensimmäistä kertaa suomalaisessa nimipäiväkalenterissa 2. elokuuta 1794–1795, sitten 18. elokuuta 1796, 20. syyskuuta 1871–1928 ja 30. heinäkuuta 1950–1973 samana päivänä Astan kanssa. Haaparannan ja Luulajan suomenkielisissä kalentereissa Augustan päivä oli 9. syyskuuta 1831–1905 sekä Viipurin kalenterissa vuonna 1798. Pietarin kalenterissa Augustan päivä oli 8. kesäkuuta vuonna 1807. Nykyään Suomen ruotsinkielisessä kalenterissa Augusta jakaa saman nimipäivän Augustin kanssa eli 7. tammikuuta.


title: Augusta (nimi)

text: Väestörekisterikeskuksen nimipalvelun mukaan vuoden 2018 loppuun mennessä Augusta-nimen on saanut hieman alle 5000 henkilöä, joista suuri osa on syntynyt ennen vuotta 1920.


title: Augusta (nimi)

text: Joissain maissa yleisemmin käytettyjä muotoja ovat "Augustina" ja "Augustine". Roomalaiskatolinen pyhimusluettelo tuntee 17 Augustina-nimistä pyhimystä sekä 400-luvulla jaa. eläneen pyhän Augustan, joka legendan mukaan joutui isänsä surmaamaksi, koska tämä ei voinut hyväksyä tyttärensä kääntymistä kristinuskoon..


title: Dead Space: Extraction

text: Dead Space: Extraction on vuonna julkaistu ammuntapeli, joka on esiosa edeltävänä vuonna ilmestyneelle "Dead Spacelle".


title: Dead Space: Extraction

text: Peli on julkaistu Wiille ja PlayStation 3:lle.


title: Dead Space: Extraction

text: Pelin tapahtumat sijoittuvat samaan aikaan kuin "" ja ennen "Dead Spacen" alkua.


title: Dead Space: Extraction

text: Peli on saanut arvosanan 8,5/10 IGN:n arvostelussa.


title: Anna Wahlgren

text: Anna Martha Sofia Wahlgren (alun perin Karlsson, s. 6. lokakuuta 1942 Lund) on ruotsalainen kirjailija, joka tunnetaan parhaiten ensimmäisen kerran vuonna 1983 ilmestyneestä Lapsikirjastaan ("Barnaboken"), josta tuli kansainvälinen myyntimenestys. Lapsikirjassa Wahlgren muiden muassa kuvailee eri-ikäisten lasten kehitystä ja heille ikätyypillistä käyttäytymistä. Sen lisäksi Wahlgren on kirjoittanut muitakin kasvatusalan oppaita, romaaneja, novellikokoelmia, lastenkirjan sekä kolmiosaisen omaelämäkerran.


title: Anna Wahlgren

text: Wahlgren syntyi Harry Karlssonin ja Marianne Wahlgrenin työväenluokkaiseen perheeseen. Hänen vanhempansa erosivat kuitenkin jo varhain. Wahlgrenin sisaruspuolia ovat rakennusmestari Sten-Harry Karlsson sekä valokuvaaja Stig T. Karlsson.


title: Anna Wahlgren

text: Wahlgren on ollut naimisissa seitsemän kertaa: Lars Daniuksen 1961, Carsten Feldtin 1966, Hamid el Khatibin 1974, Bo Söderbergin 1976, Pehr Iwar Sohlströmin kanssa kahdesti vuosina 1985 sekä 1987 sekä Stig Karlssonin kanssa vuonna 2001. Hänellä on yhdeksän lasta, joista yksi kuoli ennen kouluikää. Kirjallisuustieteilijä ja professori Sara Danius syntyi Wahlgrenin ensimmäisestä ja kirjailija Felicia Feldt toisesta liitosta.


title: Anna Wahlgren

text: Yhteiskunnallisena keskustelijana Wahlgren on kirjoittanut kolumneja aikakaus- ja päivälehtiin sekä esiintynyt radio- ja televisio-ohjelmissa.


title: Anna Wahlgren

text: Wahlgren on kritisoinut voimakkaasti lasten päivähoitoa.


title: Anna Wahlgren

text: Vuonna 2012 Wahlgrenin kolmas, toisesta avioliitosta Carsten Feldtin kanssa syntynyt lapsi Felicia Feldt kirjoitti äidistään ja lapsuudestaan paljastuskirjan nimeltä Näkymätön tytär (alk. "Felicia försvann"), jossa hän syyttää äitiään muiden muassa monista aikuisiällä ilmenneistä itsetuntoon, ihmissuhteisiin ja omien lastensa kasvattamiseen liittyvistä ongelmista, joihin hän on hakenut apua psykoterapiasta. Feldtin mukaan hänen äitinsä julkisuuskuva kasvatusguruna on pelkkä median luoma kulissi, ja että todellisuudessa Wahlgren olisi ollut promiskuiteetissa elävä, lastensa hoitoa laiminlyövä ja heitä uhkaileva alkoholisti, jonka lukuisat miesystävät lisäksi ahdistelivat Feldtiä seksuaalisesti. Feldtin mukaan hän ja hänen samasta liitosta syntyneet sisaruksensa eivät ole olleet äitinsä kanssa tekemisissä enää vuosiin.


title: Anna Wahlgren

text: Wahlgren on vastannut tyttärensä syytöksiin väittämällä tätä valehtelijaksi, joka on särkenyt hänen perheensä. Wahlgren on ihmetellyt, miksi sellaisessa tapauksessa, jossa lapsi ja vanhempi ovat julkisuudessa vastakkain lapsi saa kaiken sympatian osakseen. Hänestä on ”ollut hirveää lukea, kuinka lapseni on voinut huonosti ja ollut peloissaan ja jos voisin, tekisin asiat nyt toisin”. Wahlgren myös väittää rakastavansa edelleen kaikkia lapsiaan, vaikka tunne ei olisikaan molemminpuolinen.


title: François d’Orléans

text: François Ferdinand Philippe Louis Marie d’Orléans, Joinvillen prinssi ("de Joinville"; 14. elokuuta 1818 Neuilly-sur-Seine – 16. kesäkuuta 1900 Pariisi) oli ranskalainen laivastoupseeri, joka toteutti monia uudistuksia Ranskan laivastossa.


title: François d’Orléans

text: De Joinvillen isä oli Orléansin herttua, myöhempi Ranskan kuningas Ludvig Filip I. Hän liittyi laivastoon vuonna 1831 ja hänet ylennettiin luutnantiksi 1836. Hän osallistui vuonna 1838 sotaretkeen Meksikon Vera Cruziin ja sai seuraavana vuonna ylennyksen kapteeniksi. Vuonna 1840 hän kuljetti Napoleonin jäännökset Saint Helenan saarelta kotimaahan Ranskaan. Vuonna 1844 de Joinville ylennettiin vara-amiraaliksi. Hän aiheutti myöhemmin skandaalin vertaamalla aikakauslehti "Revue des Deux Mondesissa" julkaisemassaan artikkelissa maansa laivastoa Englannin laivastoon jälkimmäisen eduksi. Hän yllytti Ranskaa hankkimaan moderneja höyrylaivoja ja tuki Henri Dupuy de Lômea varhaisten höyrylaivojen suunnittelussa. Hän julkaisi 1850-luvulla Ranskan laivastoa käsitelleet teokset "Essais sur la marine française" ja "Études sur la marine".


title: François d’Orléans

text: De Joinville siirtyi helmikuun vallankumouksen jälkeen vuonna 1848 Englantiin. Yhdysvaltain sisällissodan puhjettua vuonna 1861 hän matkusti yhdessä poikansa ja kahden veljenpoikansa Pariisin kreivin ja Chartresin herttuan kanssa Yhdysvaltoihin, jossa he värväytyivät vapaaehtoisina Pohjoisvaltioiden armeijaan. De Joinville palveli merisotakoulussa. Ranskan–Saksan sodan aikana 1870–1871 hän tarjoutui palvelemaan Ranskan armeijassa, mutta sekä keisarikunnan että myöhemmin tasavallan hallitus torjuivat ehdotuksen. Hän palasi Ranskaan sodan aikana salaa kahdesti, jälkimmäisellä kerralla salanimellä eversti Lutherod, mutta joutui kummallakin kerralla karkotetuksi. Jälkimmäisellä kerralla hän ehti osallistua väärällä nimellä taisteluihin kenraali Aurellen ja kenraali Chanzyn joukoissa ennen kuin hän paljastui ja sotaministeri Léon Gambetta karkotti hänet maasta tammikuussa 1871. Myöhemmin samana vuonna rojalistienemmistöinen kansalliskokous kumosi lain Orléansin suvun jäsenten karkotuksesta, joten de Joinville saattoi nyt palata luvallisesti maahan. Hänet valittiin 1871 Haute-Marnen edustajana kansalliskokoukseen, mutta hän vetäytyi politiikasta vuonna 1875.


title: François d’Orléans

text: De Joinville oli vuodesta 1843 naimisissa prinsessa Franciscan, Brasilian keisari Pedro I:n tyttären kanssa. Heillä oli yksi poika ja yksi tytär.


title: Hjortspring-vene

text: Hjortspring-vene on muinainen vene, jonka maatyöläiset löysivät ja nostivat ylös 1880-luvulla turvesuosta Hjortspring Mosesta Alsin saarella, Jyllannin niemimaan itäpuolella. Vasta 1920-luvulla arkeologit saivat vihiä veneestä. Kanootti-tyyppinen vene on limilaidoitettu, ja sillä on ollut pituutta noin 19 metriä, mutta vain 14 metriä on säilynyt. Leveyttä sillä on 2 metriä. Veneessä oli mahdollisesti 22–24 hengen miehistö, jotka meloivat. Vene, jonka painoksi on arvioitu 550 kiloa, on tehty lehmuksesta. Radiohiilimittauksella vene on ajoitettu noin vuoteen 350 eaa. Sekä perässä että keulassa on kiinteä ohjausairo.


title: Hjortspring-vene

text: Turvesuosta löydetyistä palasista on koottu teräksisen tukirungon avulla vene, jota säilytetään Tanskan kansallismuseossa Kööpenhaminassa. Veneestä löydettiin aseita ja muita sotatarvikkeita, kuten 131 kelttiläistyyppistä neliskulmaista puukilpeä, 33 puusta leikattua kilven kupuraa, 138 rautaista keihäänkärkeä ja kymmenen miekkaa, pieni määrä kauriin sarven palasia ja jäänteitä rengashaarniskasta. Aseiden suuren määrän vuoksi ajatellaan, että vene on upotettu uhrina. Vene on hyvin samantyyppinen kuin pronssikauden skandinaavisissa kalliopiirroksissa kuvatut veneet. Vene on myös vanhin tunnettu limilaidoitettu alus. Laitalautoja on kaksi kappaletta, ja ne ovat koko veneen mittaiset. Laudat on sidottu yhteen niinisidoksilla ja punoksin laudoissa olevien reikien avulla. Mitään metalliosia ei ole käytetty. Saumat on tiivistetty tervatulla villalla. Kaaripuut on tehty joustavista mutta tukevista oksista, ja ne on kiinnitetty pohjalautaan. Laitoja yhdistivät ja rakennetta tukevoittivat kiinteät penkit. Laidat kohoavat noin 70 senttiä kölistä. Venetyyppi on helppo käsittää nopeakulkuiseksi ja ketteräksi sota-alukseksi, jolla vietiin iso joukko sotureita kohteeseen. Laivan kulkusuunta voidaan symmetrisen rakenteen vuoksi vaihtaa nopeasti melojien kääntyessä ympäri. Keulan ja perän kaksoispuurakennetta ei ole pystytty selittämään.


title: Olympiafanfaari (Merikanto)

text: Olympiafanfaari on Aarre Merikannon säveltämä juhlafanfaari, jolla hän voitti vuonna 1939 Helsingin olympiakisojen fanfaarisävellyskilpailun. "Olympiafanfaari" on sävelletty 4 trumpetille, 4 käyrätorvelle, 3 pasuunalle, tuuballe ja patarummuille, ja Merikanto laati sekä orkesteri- että pianopartituurin.


title: Olympiafanfaari (Merikanto)

text:
Vuoden 1940 kesäolympialaiset oli alun perin tarkoitus järjestää Japanissa ja sitten Helsingissä. Kun Japani oli luopunut kisojen järjestämisestä, Helsingin olympialaisten järjestelytoimikunnan musiikkijaosto kokoontui ensimmäisen kerran huhtikuussa 1939 pohtimaan kisojen fanfaarikysymystä. Toimikunnan puheenjohtajaksi valittiin Yrjö Kilpinen, ja fanfaaria varten päätettiin järjestää sävellyskilpailu. Merikanto osallistui sävellyskilpailuun nimimerkillä "Teräs", ja hänet valittiin voittajaksi.
Kisat peruuntuivat toisen maailmansodan takia. Merikannon fanfaari oli välillä kadoksissa, mutta käsikirjoitus löydettiin vuonna 1951 ja fanfaaria päätettiin käyttää Helsingin olympialaisissa 1952. Järjestelytoimikunnan pyynnöstä Merikanto lyhensi viisiminuuttista fanfaaria parin minuutin mittaiseksi.


title: Olympiafanfaari (Merikanto)

text: Olympiastadionilla fanfaarin esitti soittokunta, ja radiossa, olympiatiedotuksissa ja urheiluselostuksissa käytettiin nauhoitettuja 10, 20 ja 30 sekunnin fanfaareja. Nauhoitukset tehtiin elokuussa 1951. "Olympiafanfaari" levytettiin vielä kisojen jälkeen vuonna 1953.


title: Jääpallon Ruotsin 1.divisioonan kausi 1944

text: Jääpallon Ruotsin Division I:n kausi 1944 pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1944 Ruotsin jääpallomestaruudesta.


text: Lohkovoittajiksi selviytyivät Skutskärs IF ja Västerås SK. Tukholmassa 20. helmikuuta pelatussa loppuottelussa Skutskärs IF voitti maalein 2–0.


text:
VSK sai luovutusvoiton IF Götasta.
20.2.1944 Tukholma, Yleisöä: 20 770


title: Lange

text: Lange on muun muassa seuraavien henkilöiden sukunimi


title: Cheilopogon

text: Cheilopogon on liitokaloihin kuuluva suku. Suvusta tunnetaan 31 lajia.


title: Fabian Langenskiöld (kirurgi)

text: Fabian Wilhelm Gustaf Langenskiöld (21. maaliskuuta 1886 Viipuri – 25. elokuuta 1957 Sipoo) oli suomalainen kirurgi, joka ansioitui Simo Brofeldtin ohella vammaisten hoidon ja koulutuksen kehittämisessä sekä sairaaloiden suunnittelussa.


title: Fabian Langenskiöld (kirurgi)

text:
Langenskiöld kuului sotilas-, liikemies- ja virkamiessukuun, jonka juuret olivat Porvoossa. Hänen isänsä Gustaf Langenskiöld (1852-1931) oli senaattori.
Hän valmistui lääkäriksi 1913 ja keskittyi aluksi patologiaan ja neurologiaan. Hänen väitöskirjansa vuodelta 1914 käsittelee elävän kudoksen kykyä vastustaa valkuaisen hajoamisessa syntyvien entsyymien vaikutusta. Ensimmäisen maailmansodan aikana hänen kiinnostuksensa suuntautui kirurgiaan, ja hän sai kirurgin pätevyyden 1918. Seuraavana vuonna hän sai kirurgian dosentuurin suoritettuaan joitakin alan tutkimuksia.


title: Fabian Langenskiöld (kirurgi)

text: Vuonna 1919 Langenskiöldistä tuli Helsingin Diakonissalaitoksen kirurgisen osaston esimies ja vuonna 1931 koko laitoksen ylilääkäri vuoteen 1945 saakka, jolloin hän väistyi kasvaneen työtaakan ja uusien haasteiden vuoksi.


title: Fabian Langenskiöld (kirurgi)

text: Langenskiöldistä oli 1920-luvulla tullut myös raajarikkoisten hoitolaitoksen ortopedisen sairaalan ylilääkäri ja Föreningen för lyttas väl r.f. –yhdistyksen puheenjohtaja. Hän totesi, että Suomen vammaishuollossa oli suuria puutteita, koska hoitopaikkoja oli vähän ja vammaisten mahdollisuudet saada ammatillista koulutusta ja edelleen työtä olivat heikot. Alan kehittäminen sai vauhtia talvisodan aikana, jolloin Langenskiöld pääsi toteuttamaan keskitettyä vammaishuoltoa. Hänen apunaan oli vuodesta 1940 professori Kalle Emil Kallio. Välirauhan aikana 1940 perustettiin Invalidisäätiö, ja 1943 valmistui Invalidisäätiön sairaala ja ammattikoulu Helsingin Ruskeasuolle. Langenskiöldistä tuli sairaalan ylilääkäri. Koska hän oli osallistunut sairaalan suunnitteluun ja rakentamiseen, hänestä tuli tällä alalla pätevä asiantuntija. Talvisodassa Langenskiöld toimi helsinkiläisistä sairaaloista muodostetun 1. Sotasairaalan päällikkölääkärinä ja jatkosodassa saman sairaalan johtajalääkärinä, lääkintäeverstin (1940) sotilasarvolla. Langenskiöld toimi myös Päämajan lääkintäosaston sotasairaaloiden tarkastajana ja julkaisi sota-aikana erityisesti raaja-amputaatioista.


title: Fabian Langenskiöld (kirurgi)

text:
Sairaalatyön ohella Langenskiöld hoiti myös Helsingin yliopistossa kirurgian dosentuuria. Hän haki professorin virkaa, mutta jäi toiseksi. Vuonna 1948 hän kuitenkin sai ruotsinkielisen professuurin, josta hän eläkkeelle 1953, mutta jatkoi Invalidisäätiön ylilääkärinä kuolemaansa saakka. Hänen poikansa Anders Langenskiöld jatkoi tässä tehtävässä isänsä jälkeen.
Langenskiöldin työ herätti myös kansainvälistä arvostusta. Hänelle myönnettiin ensimmäisenä suomalaisena Lasker Awards-palkinto 1957. Hän oli luottamustehtävissä useissa lääkäreiden ammatillisissa ja tieteellisissä yhdistyksissä. Hänet kutsuttiin 1947 Suomen Tiedeseuran jäseneksi. Hän oli lähes 25 vuotta Helsingin kaupunginvaltuustossa, ja toimi myös liike-elämässä. Hän kuului Andelslaget Varubodenin perustajiin sekä toimi Pohjoismaiden Yhdyspankin hallintoneuvostossa. Hän oli myös Stockmannin hallituksen jäsen ja puheenjohtajana lähes 20 vuotta.


title: A La Carte

text: A La Carte on saksalaisen progressiivisen rockin yhtyeen Triumviratin kuudes studioalbumi, joka julkaistiin vuonna 1978. Albumi äänitettiin Kölnissä EMI:n Electrola Studio I:ssä Wolfgang Thierbachin johdolla. Laajat loppuäänitykset tehtiin Capitol Record Studiolla Hollywoodissa. Loppuäänityksissä oli mukana yhdysvaltalaisia orkesterimuusikoita.


title: A La Carte

text: Yhtye oli kokenut monia miehistönmuutoksia vuosien aikana ja vain kosketinsoittaja/biisientekijä Fritz oli enää mukana alkuperäisestä kokoonpanosta. Edellisen kokoonpanon laulaja Barry Palmer oli eronnut yhtyeestä ja hänet korvasi Massage-yhtyeen solisti David Hanselmann. Werner Kopal oli tullut basistiksi ja Matthias Hofmann oli uusi rumpali.


title: A La Carte

text: Albumin tuotantokustannukset ylittivät reilusti budjetin ja sen julkaisu viivästyi, se ilmestyi vasta 20. joulukuuta 1978. Albumia myytiin 30.000 kappaletta.


title: Pohjanjauhosavikka

text: Pohjanjauhosavikka ("Chenopodium suecicum", syn. "C. album" ssp. "suecicum", "C. viride") on savikkakasveihin kuuluva kasvilaji.


title: Pohjanjauhosavikka

text: Yksivuotinen pohjanjauhosavikka kasvaa tavallisesti 20–80 cm korkeaksi. Kasvi on väriltään vaihtelevan vihreä ja sen nuoret osat ovat jauhoisia. Varsi on pysty, etenkin alaosasta niukkahaarainen, pehmeä, vaaleanvihreä ja vihreäraitainen, syksyisin joskus myös punaraitainen. Lehtihangat ovat vihreitä, mutta muuttuvat toisiaan syksyisin punasävyisiksi. Ohuet lehdet ovat varressa kierteisesti ja ne ovat vaalean tai sinertävän vihreitä. Varren keskiosissa lehtilapa on kooltaan 2–7 cm. Muodoltaan lehtilapa vaihtelee vinoneliömäisestä leveän puikeaan ja on usein matalaan kolmiliuskainen ja melko runsas- ja terävähampainen. Lavan tyviosan hampaat ovat melko isoja, toisinaan tyviosa on lähes ehytlaitainen. Myös ylimmät lehdet ovat hampaisia. Kukinto on usein ylös asti lehdekäs, kukinnon sykeröt ovat melko pieniä ja harsuja, yksittäisiä kukkia on runsaasti. Kukinnon kehälehtien selkä on kölimäinen. Heteitä on tavallisesti viisi kappaletta. Suomessa pohjanjauhosavikka kukkii heinä-elokuussa, joskus jo kesäkuussa. Pähkylä on kehän muodostaman hedelmäverhiön suojaama. Musta siemen on vaaka-asennossa, 1,2–1,6 mm pitkä, ympärykseltään pyöreä, tylppäreunainen ja pinnaltaan matalakuoppainen.


title: Pohjanjauhosavikka

text: Pohjanjauhosavikka muistuttaa suuresti jauhosavikkaa ("C. album"), ja sitä pidetään toisinaan myös tämän alalajina. Lajeja saattaa olla vaikea erottaa toisistaan. Parhaiten ne erottaa siemenistä.


title: Pohjanjauhosavikka

text: Euraasiassa pohjanjauhosavikkaa tavataan Fennoskandiasta, Britteinsaarilta, Itä-Ranskasta ja Pohjois-Italiasta itään läpi Euroopan ja Siperian aina Tyynelle valtamerelle saakka. Levinneisyysalue ulottuu myös Pohjois-Amerikan puolelle Alaskaan ja Länsi-Kanadaan. Suomessa pohjanjauhosavikkaa on tavataan yleisenä koko maassa. Runsain laji on Lounais-Suomessa. Suomessa laji on Etelä-Lappia myöten muinaistulokas, pohjoisempana vakiintunut uustulokas.


title: Pohjanjauhosavikka

text: Pohjanjauhosavikka on vanha kulttuurin seuralaiskasvi, jota tavataan muun muassa pelloilla, puutarhoissa, navetantakusissa, tienvarsilla, kaatopaikoilla ja joutomailla. Laji on hankala peltojen ja puutarhojen rikkakasvi.


title: Pohjanjauhosavikka

text: Lähisukulaisensa jauhosavikan tapaan myös pohjanjauhosavikka kelpaa ihmisravinnoksi.


title: Vares ja kaidan tien kulkijat

text: Vares ja kaidan tien kulkijat on seitsemäs Reijo Mäen kirjoittama Jussi Vares -kirja. Kirja ilmestyi vuonna 1992.


title: Vares ja kaidan tien kulkijat

text: Anders Engströmin ohjaama romaaniin pohjautuva elokuva "Vares – Kaidan tien kulkijat" ilmestyi vuonna 2012. Vareksen roolin elokuvassa esittää Antti Reini.


title: Vares ja kaidan tien kulkijat

text: Jussi Vareksen tämänkertainen toimeksianto vie hänet Pohjanmaalle, Kahdenvirranmaalle. Nuoren Annaliisa Vaaran ruumis on löytynyt hautausmaalta, eikä murhaajaa ole saatu selville. Vares ryhtyy selvittämään murhaa.


title: Kevin Giovesi

text: Kevin Giovesi (s. 8. marraskuuta 1993 Rho) on italialainen moottoriurheilija.


title: Kevin Giovesi

text: Giovesi aloitti Karting-uransa vuonna 2005 ja kilpaili pääsäännöllisesti kotimaassaan Italiassa koko uransa ajan. Vuonna 2009 Giovesi siirtyi kilpailemaan Formula Lista Junior -sarjaan voittaen sarjan mestaruuden. Vuonna 2010 Giovesi ajoi Italian Formula 3:ssa sijoittuen loppupisteissä 15:ksi. Vuonna 2011 Giovesi jatkoi sarjassa voittaen kaksi kilpailua sijoittuen loppupisteissä seitsemänneksi. Vuonna 2012 Giovesi kilpaili European F3 Open -sarjassa voittaen sarjan Cope Class -luokan mestaruuden. Pääsarjassa hän sijoittui loppupisteissä kuudenneksi. Samana vuonna hän ajoi Italian F3 -sarjassa, Eurocup Formula Renault ja Formula Renault NEC -sarjassa.


title: Kevin Giovesi

text: Vuonna 2013 Giovesi kilpaili GP2-sarjassa Venezuela GP Lazarus -tallissa. Hän ei saavuttanut pisteitä ja hänet korvattiin Fabrizio Crestanilla. Hän siirtyi loppukaudesta kilpailemaan Auto GP World Series -sarjaan, jossa hän sijoittui sarjan kuudenneksi. Vuonna 2014 Giovesi jatkoi Auto GP -sarjassa voittaen kaksi kilpailua sijoittuen sarjan viidenneksi. Samana vuonna hän ajoi kaksi kilpailua GP2:ssa saavuttamatta pisteitä.


title: Martti Alatalo

text: Martti Ilmari Alatalo (s. 1. maaliskuuta 1930 Oulu) on suomalainen kenraaliluutnantti.


title: Martti Alatalo

text: Alatalon vanhemmat olivat konemestari Lauri Alatalo ja Impi Jussila. Hänen puolisonsa vuodesta 1951 on Ilta Nikula.


title: Martti Alatalo

text: Alatalo tuli ylioppilaaksi Oulun lyseosta 1951 ja valmistui Kadettikoulusta 1954 ja Sotakorkeakoulusta 1963. Hän toimi Pohjan prikaatissa joukkueenjohtajana 1951-1956 ja komppanianpäällikkönä 1956-1960. Pääesikunnan jalkaväen osaston teknisen toimiston toimistoupseerina Alatalo työskenteli 1960-1961 ja opetti Taistelukoulussa 1963-1968. Pataljoonan komentajana Karjalan prikaatissa hän toimi 1968-1970 ja Pääesikunnan operatiivisen osaston toimistopäällikkönä 1970-1974. Lapin jääkäripataljoonaa Alatalo komensi 1974-1976 ja Kainuun prikaatia 1976-1979. Ennen eroamistaan vakinaisesta palveluksesta 1989 hän toimi Keski-Suomen sotilasläänin esikuntapäällikkönä 1979-1981, Sisä-Suomen sotilasläänin komentajana 1981-1986 ja Pohjois-Suomen sotilasläänin komentajana 1986-1989.


title: Martti Alatalo

text: Alatalo ylennettiin vänrikiksi 1951, luutnantiksi 1954, yliluutnantiksi 1957, kapteeniksi 1960, majuriksi 1965, everstiluutnantiksi 1971, everstiksi 1976, kenraalimajuriksi 1981 ja kenraaliluutnantiksi 1987.


title: No Age

text: No Age on yhdysvaltalainen punkduo, joka perustetiin Los Angelesissa vuonna 2005. Duon jäsenet ovat kitaristi Randy Randall ja rumpali/laulaja Dean Allen Spunt.


title: Saving Mr. Banks

text: Saving Mr. Banks on vuonna 2013 ensi-iltansa saanut elämäkertaelokuva, joka kertoo vuoden 1964 menestyselokuvan Maija Poppanen tuotannosta. Pääosissa ovat Emma Thompson kirjailija P. L. Traversin roolissa ja Tom Hanks elokuvantekijä Walt Disneyn roolissa. Elokuvan on ohjannut John Lee Hancock ja käsikirjoittanut Kelly Marcel.


title: Saving Mr. Banks

text: Elokuvan ensi-ilta oli Yhdysvalloissa 13. joulukuuta 2013 ja Suomessa ensi-ilta oli 14. maaliskuuta 2014.


title: Saving Mr. Banks

text: Emma Thompson sai roolistaan parhaan naispääosan Golden Globe-, BAFTA- ja SAG-ehdokkuudet.


title: Saving Mr. Banks

text: Rotten Tomatoes -sivuston mukaan 221 arvostelun perusteella laskettuna kriitikoiden arvosteluista 80 prosenttia oli positiivisia.


title: Heikki Anttila

text: Henrik "Heikki" Ilmari Anttila (13. joulukuuta 1920 Helsinki – 3. huhtikuuta 2009 Helsinki) oli suomalainen kenraalimajuri.


title: Heikki Anttila

text: Anttila oli mukana suojeluskuntatoiminnassa, ja osallistui talvisotaan, minkä jälkeen hän suoritti RUK:n 50. kurssin. Jatkosodassa hän toimi nuorempana upseerina JR 13:ssa. Hän kävi 26. kadettikurssin jatkosodan aikana Maasotakoulussa 1941 ja 1942-1943. Tämän jälkeen hän oli kouluttajana RUK:ssa 1943-1944. Pääesikunnassa Anttila työskenteli toimistoupseerina 1946-1953. 5. prikaatin aliupseerikoulua hän johti 1955-1956. Pääesikunnassa toimistoesiupseerina hän oli 1956-1958. Puolustusvoimien komentajan adjutanttina hän palveli 1958-1960. Sotilas-, laivasto-, ja ilmailuasiamiehen apulaiseksi Washingtoniin ja Ottawaan hän oli sijoitettuna 1960-1963. Savon prikaatissa hän komensi pataljoonaa 1964-1965. Pääesikunnan tilastotoimiston päällikkönä Anttila palveli 1965-1967. Rannikkojääkäripataljoonaa hän komensi 1967-1970, jolloin 1969 hän komensi myös suomalaista YK-pataljoonaa Kyproksessa. Pääesikunnan ulkomaanosaston päällikkönä hän oli 1970 sekä 1974-1976. Sotilas-, laivasto-, ja ilmailuasiamiehenä Moskovassa hän oli 1970-1974. Tasavallan presidentin 1. adjutanttina hän palveli vuonna 1977. Pohjanmaan sotilaslääniä Anttila komensi 1977-1980.


title: Heikki Anttila

text: Ylennykset: vänrikki 1941, luutnantti 1942, kapteeni 1948, majuri 1958, everstiluutnantti 1964, eversti 1970, kenraalimajuri 1977.


title: Yūki Itō

text: Yūki Itō (, s. 10. toukokuuta 1994 Shimokawa, Japani) on japanilainen mäkihyppääjä.


title: Yūki Itō

text: Itōn ensimmäinen kilpailu Continental Cupissa oli 5. maaliskuuta 2007 Japanin Zaōssa, jossa hän oli 17:s. Itō on voittanut yhden Continental Cupin osakilpailun, myös Zaōssa 9. maaliskuuta 2011. Hänen ensimmäinen Maailmancup-kilpailunsa oli Hinzenbachissa 4. helmikuuta 2012, jossa hän sijoittui 19:nneksi. Ensimmäisen palkintosijansa hän saavutti oltuaan toinen Zaōssa 18. tammikuuta 2014. Hän sijoittui samalla kaudella lisäksi kaksi kertaa sekä toiseksi että kolmanneksi ja maailmancupin kokonaispisteissä kolmanneksi. Seuraavalla kaudella hän oli maailmancupin kokonaiskilpailussa viides. Kaudella 2015–2016 hän oli kerran toinen ja kolmas sekä maailmancupin kokonaiskilpailussa kahdeksas. Kaudella 2016–2017 hän saavutti Sapporossa 14. tammikuuta ensimmäisen osakilpailuvoittonsa. Lisäksi hän voitti kahdesti Zaōssa, kerran Pyeongchangissa ja Oslon päätösosakilpailun sekä sijoittui neljästi toiseksi ja kahdesti kolmanneksi. Maailmancupin kokonaiskilpailussa hän oli toinen. Kaudella 2017–2018 hän oli toinen Zaōssa sekä kolmas Lillehammerissa ja Oslossa. Maailmancupin kokonaispisteissä hän sijoittui neljänneksi.


title: Yūki Itō

text: Itō on ollut MM-kilpailuissa viisi kertaa. Liberecissä 2009 hän oli 17:s, Oslossa 2011 15:s sekä Val di Fiemmessä 2013 20:s. Val di Fiemmen MM-kilpailuiden sekajoukkuemäestä Itō voitti kultaa yhdessä Japanin joukkueen kanssa. Falunissa 2015 hän saavutti normaalimäessä hopeaa ja sekajoukkuekisasta pronssia. Lahdessa 2017 hän saavutti samoin normaalimäessä hopeaa ja sekajoukkuekisassa pronssia. Sotšin olympialaisissa 2014 hän oli seitsemäs ja Pyeongchangissa 2018 yhdeksäs.


title: Ahmad al-Mansur

text: Aḥmad al-Manṣūr () (1549–1603) oli Marokon sulttaani. Hän oli Saadi-dynastian kuudes hallitsija ja nosti sen vallan huippuunsa keskittämällä valtaa itselleen ja diplomaattisin keinoin. Hän koulututti armeijaa osmanien avulla ja loi valtion virkamiehille keskitetyn järjestelmän, jossa keskusvaltaa palvelevat virkamiehet saivat verohelpotuksia ja maaomaisuutta.


title: Kapealehtisavikka

text: Kapealehtisavikka ("Chenopodium pratericola", syn. "C. leptophyllum") on Pohjois-Amerikasta kotoisin oleva savikkakasvi.


title: Kapealehtisavikka

text: Yksivuotinen kapealehtisavikka kasvaa 30–70 senttimetriä korkeaksi. Kasvi on useimmiten harmaanvihreä ja hyvin jauhoinen. Varsi on pysty, kova, vihreäraitainen ja lehtihagoiltaan vihreä. Kierteisesti olevat lehdet ovat lyhytruotisia. Lehtilapa on kasvin keskiosissa kooltaan tavallisesti 2–4 cm, ehytlaitainen tai sen tyviosassa on joskus yksi tai kaksi isoa liuskamaista hammasta. Lehtilapa vaihtelee muodoltaan kapeanpuikeasta suikeaan ja tasasoukkaan, kärki on lyhytsuippuinen ja otainen. Vihreä kukinto on tavallisesti pitkälti lehdetön ja muodoltaan tavallisesti tähkämäinen. Kukinnon sykeröt ovat pieniä ja tiheitä. Suomessa kapealehtisavikka kukkii elo-syyskuussa. Pähkylä on kehän muodostaman hedelmäverhiön suojaama. Musta siemen on vaaka-asennossa, 1,2–1,6 mm pitkä, ympärykseltään pyöreä, tylppäreunainen sekä pinnaltaan matalakuoppainen.


title: Kapealehtisavikka

text: Laji muistuttaa suuresti kapealehtisiä jauhosavikka-yksilöitä ("C. album").


title: Kapealehtisavikka

text: Kapealehtisavikka on alkujaan kotoisin Pohjois-Amerikasta. Suomessa lajia on tavattu satunnaisesti eri puolilta maata Oulun korkeudelle saakka.


title: Kapealehtisavikka

text: Kapealehtisavikka on Suomessa uustulokas, jota on tavattu erilaisilla joutomailla kuten myllyillä, rautateillä, satamissa, kaatopaikoilla ja täytemailla.


title: Kapealehtisavikka

text: Muiden savikkalajien tapaan myös kapealehtisavikka sopii ihmisravinnoksi. Kapealehtisavikat ovat  ruskopikkumittarin ("Eupithecia sinuosaria") ja  savikkamittarin ("Pelurga comitata") ravintokasveja.


title: Laurell

text: Laurell tai Laurel on muun muassa seuraavien henkilöiden sukunimi:


title: Emmanuel Krontiris

text: Emmanuel Krontiris (s. 11. helmikuuta 1983) on saksalainen jalkapalloilija, pelipaikaltaan hyökkääjä. Hän edustaa Saksan neljänneksi korkeimmalla sarjatasolla pelaavaa Germania Halberstadtia. Korkeimmalla tasolla Bundesliigassa Krontiris on pelannut kahdeksan ottelua.


title: Joel Napoleon Lang

text: Joel Napoleon (J. N.) Lang (13. marraskuuta 1847 Pieksämäki – 4. tammikuuta 1905 Helsinki) oli suomalainen juristi, Helsingin yliopiston taloudellisen lainopin ja taloustieteen professori 1882–1905. Suomen merioikeuden kannalta ovat olleet merkittäviä hänen julkaistut luentonsa "Finlands sjörätt".


title: Bad Neuenahr-Ahrweiler

text: Bad Neuenahr-Ahrweiler on 27 457 asukkaan kaupunki Rheinland-Pfalzin osavaltiossa Saksassa. Paikkakunta koostuu idässä sijaitsevasta kylpyläpaikka Bad Neuenahrista ja lännessä olevasta Ahrweilerista, jotka yhdistettiin 1969.


title: Bad Neuenahr-Ahrweiler

text: Bad Neuenahr-Ahrweiler tunnetaan muun muassa kivennäisvedestä, sillä vesiyritys Apollinaris ja Heppinger ovat lähtöisin sieltä. Kaupungista on kotoisin myös naisten jalkapallojoukkue SC 07 Bad Neuenahr, joka pelaa Bundesliigassa. Bad Neuenahr-Ahrweilerin ystävyyskaupunki on Brasschaat Belgiassa.


title: Sarvvik

text: Sarvvik () on kylä Kirkkonummella. Alueen asutus koostuu pääasiassa omakotitaloista. Sarvvikissä on myös Sarfvikin Golf, jossa on kahden kentän lisäksi ravintola.


title: Hämeen Partiopiiri

text: Hämeen Partiopiiri ry on yksi Suomen partiopiireistä. Yhdistyksellä on toimistoja ja kokoustiloja Tampereella ja Lahdessa. Tampereen toimistolla toimivat lisäksi Tampereen Partiolaiset ry ja Hämeen Partiosäätiö rs.


title: Hämeen Partiopiiri

text: Hämeen Partiolaiset ja Salpausselän Partiolaiset yhdistyivät vuoden 2010 alusta uudeksi Hämeen Partiopiiriksi.


title: Buchholz in der Nordheide

text: Buchholz in der Nordheide on kaupunki Ala-Saksin osavaltiossa Saksassa. Siellä asuu 38 487 (2015), ja se sijaitsee 25 kilometriä lounaaseen Hampurista.


title: Buchholz in der Nordheide

text: Buchholz on asukasluvultaan Harburgin piirikunnan suurin kaupunki. Sen ystävyyskaupunkeja ovat Canteleu Ranskassa, Wołów Puolassa ja Järvenpää Suomessa. Buchholzissa yritettiin vuonna 2006 tehdä maailmanennätys asettamalla 2000 ihmistä sydämen muotoon, mutta ennätys jäi tekemättä, koska paikalle saapui 39 ihmistä liian vähän.


title: Buchholz in der Nordheide

text: Buchholz on rakennuskannaltaan uudehko ja nuorekas kaupunki. Kaupungin keskusta on rakennutta junaradan läheisyyteen. Asemalta kävelykadulle ja kaupungin sydämeen Galerie-nimiseen kauppakeskukseen on kävellet matkaa vain muutama minuutti. Kaupungista löytyy kaikki kansalliset kaupat ja suurin osa eri alojen erikoisliikkeistä. Suuret kaupat on sijoitettu pois keskustasta moottoritien varteen.


title: Buchholz in der Nordheide

text: Galerie on vuoden 2012 syksyllä avattu 3-kerroksinen ostoskeskus. Alakerrasta on useita ruokapaikkoja ja kaksi muuta tasoa on varattu erikoisliikkeille ja vaatekaupoille. Valikoima on erittäin kattava ja rakennuksesta löydätkin lähes kaiken tarvitsemasi. Ainoastaan ruokakauppaa ei ole rakennukseen sijoitettu. Uusi Famila -palvelee asiakkaita 50m päässä.


title: Buchholz in der Nordheide

text: Kaupungissa on kaksi Gymnasiumia eli lukiota (vuosiluokat 5.-12.) Kaupungissa on näiden lisäksi useita alakouluja (vuosiluokat 1.-4.) sekä Realschule ja Gesamtschule. Rautatieaseman viereisessä uudessa Kabenhof-rakennuksessa on myös työväenopisto. Työväenopistosta löytyy laaja tarjonta monenlaisia kursseja. Vaihto-oppilaille järjestetään täällä kootusti yhteinen kielikurssi ennen koulujen alkua.Kaupungissa liikennöin kaupungin oma bussiyhtiö "Buchholz bus". Bussit ovat uusia ja liikennöinti säännöllistä. Sunnuntaisin bussit eivät kulje. Kaikki bussit lähtevät "Treffpunkt"-nimiseltä päätepysäkiltä. Pysäkki sijaitsee kauppakeskus Galerien vieressä, kävelykadun kirkon puoleisessa päässä.


title: Buchholz in der Nordheide

text: Juna-asemalla pysähtyy Metronom-niminen juna, joka liikennöi Hampurin ja Bremenin välillä. Metronom on yleensä 5 vaunua pitkä kaksikerroksinen juna. Junat kulkevat Hampurin suuntaan ykkösraiteelta 00:59 ja 00:19. Viimeinen juna Hampurista Buchholziin saapuu aamu yhden aikaan. Aamun ensimmäinen juna Hampurista pysähtyy aamu viideltä. Lippu Hampuriin maksaa 6,10€ ja päivälippu suur-Hampurin alueelle 11,90€. Lippuja voi ostaa automaateista tai juna-asemalta. Automaatit hyväksyvät useimmiten vain pieniä seteleitä.


title: Maren Lundby

text: Maren Olstad Lundby (s. 7. syyskuuta 1994) on norjalainen mäkihyppääjä, joka edustaa norjalaista Kolbukameratene-seuraa.


title: Maren Lundby

text: Lundby osallistui ensimmäisen kerran Continental Cupiin 12. elokuuta 2007 Bischofsgrünissä, sijoittuen 56:nneksi. Hänen ensimmäinen maailmancup-kilpailunsa oli Lillehammerissa 3. joulukuuta 2011, jossa hän sijoittui 17:nneksi. Ensimmäisen osakilpailuvoittonsa Lundby saavutti Nižni Tagilissa 10. joulukuuta 2016. Lisäksi hän on voittanut Sapporossa 15. tammikuuta 2017, Râșnovissa 28. tammikuuta 2017, Ljubnossa 11. helmikuuta 2017, Lillehammerissa 1. joulukuuta 2017, Hinterzartenissa 17. joulukuuta 2017, Sapporossa 13. ja 14. tammikuuta 2018, Zaōssa 19. ja 21. tammikuuta 2018, Ljubnossa 27. tammikuuta 2018, Râşnovissa 4. maaliskuuta 2018, Oslossa 11. maaliskuuta 2018, Sapporossa 13. tammikuuta 2019, Yamagatassa 20. tammikuuta 2019 sekä Râșnovissa 26. ja 27. tammikuuta 2019. Lisäksi hän on sijoittunut toiseksi kymmenen ja kolmanneksi kaksitoista kertaa (tilanne 20.1.2019). Maailmancup-kauden 2013–2014 kokonaispisteissä hän oli seitsemäs, kaudella 2015–2016 kuudes ja kaudella 2016–2017 kolmas. Kaudella 2017–2018 Lundby voitti Maailmancupin kokonasikilpailun. Hän varmisti Maailmancupin voiton jo ennen kolmea viimestä osakilpailua.


title: Maren Lundby

text: Lundby on osallistunut maailmanmestaruuskilpailuihin viisi kertaa. Liberecissä 2009 hän oli normaalimäen 22:s, Oslossa 2011 normaalimäen 11:s ja Val di Fiemmessä 2013 normaalimäen 25:s sekä sekajoukkuemäen neljäs yhdessä Norjan joukkueen kanssa. Falunissa 2015 hän oli normaalimäessä viidestoista ja saavutti sekajoukkuemäessä hopeaa. Lahdessa 2017 hän oli normaalimäen neljäs johdettuaan kisaa ensimmäisen kierroksen jälkeen. Lajin ensimmäisissä olympiakisoissa Sotšissa 2014 hän sijoittui normaalimäessä kahdeksanneksi. Pyeongchangissa 2018 hän voitti normaalimäessä olympiakultaa.


title: Maren Lundby

text: Lundby on myös hypännyt Midtstubakkenin ensimmäisen hypyn 6. syyskuuta 2010. Hän hyppäsi 87 metriä.


title: Jerusalem (elokuva)

text: Jerusalem on Bille Augustin ohjaama elokuva vuodelta 1996. Se perustuu Selma Lagerlöfin romaaniin vuosilta 1901-1902.


title: Jerusalem (elokuva)

text: Jerusalem kertoo Taalainmaalla sijatsevasta kylästä uskonnollisen hurmosliikkeen vallassa. Maallikkosaarnaaja johdattaa osan kylästä Jerusalemiin, osa jää kotisijoilleen.


title: Vladimir Jengibarjan

text: Vladimir Jengibarjan (, , 24. huhtikuuta 1932 Jerevan, Transkaukasian SFNT – 1. helmikuuta 2013 Los Angeles, Yhdysvallat) oli Neuvostoliittoa urheilu-urallaan edustanut armenialainen nyrkkeilijä, olympiavoittaja ja Euroopan mestari.


title: Vladimir Jengibarjan

text: Jengibarjan voitti sarjan 63,5 kg olympiakultaa Melbournen kesäolympialaisissa 1956. Rooman kesäolympialaisissa 1960 hän sijoittui viidenneksi ja Helsingissä 1952 hän ei kilpaillut loukkaantumisen vuoksi. Lisäksi hän voitti EM-kilpailuista kolme kulta- ja yhden pronssimitalin.


title: Vladimir Jengibarjan

text: Jengibarjan muutti vuonna 1992 Los Angelesiin, Yhdysvaltoihin, missä hän kuoli 1. helmikuuta 2013, 80-vuotiaana.


title: Leszek Drogosz

text: Leszek Melchior "Lech" Drogosz (6. tammikuuta 1933 Kielce – 7. syyskuuta 2012 Kielce) oli puolalainen nyrkkeilijä, olympiamitalisti ja Euroopan mestari.


title: Leszek Drogosz

text: Drogosz voitti sarjan 67 kg olympiapronssia Rooman kesäolympialaisissa 1960. Helsingin kesäolympialaisissa 1952 hän sijoittui viidenneksi ja Melbournen kesäolympialaisissa 1956 yhdeksänneksi. Lisäksi Drogosz voitti kolme Euroopan mestaruutta.


title: Leszek Drogosz

text: Drogosz näytteli kahdessa Andrzej Wajdan elokuvassa. Hän kuoli 7. syyskuuta 2012, 79-vuotiaana.


title: Jääpallon Ruotsin 1.divisioonan kausi 1943

text: Jääpallon Ruotsin Division I:n kausi 1943 pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1943 Ruotsin jääpallomestaruudesta.


text: Lohkovoittajiksi selviytyivät Bollnäs GIF ja Västerås SK. Tukholmassa 21. helmikuuta pelatussa loppuottelussa joukkueet pelasivat tasan 2–2. Uusintaottelua Bollnäs johti 1–0, mutta surkean jään takia ottelua ei saatu pelatuksi loppuun ja se jouduttiin jälleen uusimaan. 7. maaliskuuta pelatussa toisessa uusintaottelussa Västerås SK voitti lopulta mestaruuden maalein 3–0.


text: 21.2. Tukholma, 28.2. Bollnäs ja 7.3. Tukholma, Yleisöä Tukholman otteluissa: 15 769 ja 6 392


title: Florian Kringe

text: Florian Kringe (s. 18. elokuuta 1982) on saksalainen jalkapalloilija. Hän edustaa 2. Bundesliigassa pelaavaa FC St. Paulia. Hän on voittanut Saksan-mestaruuden kolme kertaa ja Saksan cupin kerran.


title: Florian Kringe

text: Päivitetty 25. helmikuuta 2013.


title: The Giving Pledge

text: The Giving Pledge on sijoittaja Warren Buffettin ja Microsoftin perustajan Bill Gatesin vuonna 2010 aloittama kampanja, jossa kannustetaan raharikkaita sitoutumaan julkisesti luopumaan suurimmasta osasta omaisuuttaan joko elämänsä aikana tai kuolemansa jälkeen. Kampanja ei kerää rahaa, vaan ainoastaan julkisia sitoumuksia siitä, että rikkaat lupaavat antaa omaisuuttaan hyväntekeväisyyteen. Sitoumuksia oli kertynyt noin sata kappaletta helmikuuhun 2013 mennessä.


title: Ratsupalvelus

text: Ratsupalvelus () oli alun perin joidenkin tilojen tai niiden omistajien tehtäväkseen ottama ratsumiehen (ratsusotilaan) varustaminen kruunun palvelukseen, mikä tietyin edellytyksin oikeutti verovapauteen. Tällä yleensä tarkoitetaan ennen ruotujakolaitosta tapahtunutta ratsupalvelusta, jonka varhaisin tunnettu vahvistaminen tapahtui vuosina 1279–1280 Alsnön säännössä. Täten esimerkiksi 1300-luvun puolivälissä ratsupalvelukseen ilmoittautunut talonpoika sai verovapauden tilaansa. Tällaista etua nauttineita on myöhemmin nimitetty rälssimiehiksi. Näin kruunu sai kipeästi tarvitsemiaan ratsusotilaita. Ratsupalvelu oli kallista, koska siinä edellytettiin raskaita ritarivarusteita.


title: Ratsupalvelus

text: Rälssimiehistä kehittyi 1500-luvulla perinnöllinen aatelissääty. Aatelissäädyn sisäisiä eroja korosti vuoden 1626 ritarihuonejärjestys, jonka mukaan sääty jakaantui kolmeen luokkaan. Kun aatelinen ratsupalvelu väistyi, tulivat tilalle hiljalleen ratsutilat eli rusthollit (), jotka varustivat ratsumiehen armeijaan. Rusthollari oli usein säätyläinen tai suhteellisen varakas talonpoika, jotka sittemmin muodostivat johtavan kerrostuman talonpoikaisessa säädyssä.


title: Tabatha Coffey

text: Tabatha Coffey (s. 17. toukokuuta 1967 Surfers Paradise) on australialainen hiusstylisti, televisiopersoona, kirjailija ja yrittäjä. Hänet äänestettiin fanisuosikiksi "Shear Genius" -sarjassa vuonna 2007. Tämän jälkeen alkoi Bravolla hänen sarjansa "Tabatha's Salon Takeover" ("Kaiken maailman kampaamot"). Coffey tutustuu sarjassaan Los Angelesin ja New Yorkin huonosti menestyviin kampaamoihin ja selvittää, millä alueella niiden toiminnassa on puutteita. Neljännellä tuotantokaudella nimeksi vaihdettiin "Tabatha Takes Over", ja samalla formaattia muutettiin siten, että neuvoja annetaan muillekin yrityksille kuin kampaamoille.


title: Tabatha Coffey

text: Coffey aloitti uransa kampaajana 14-vuotiaana Australiassa. Hän on avoimesti lesbo ja asuu kumppaninsa kanssa New Jerseyssä. Hän julkaisi muistelmateoksen "It’s Not Really About the Hair: The Honest Truth About Life, Love, and the Business of Beauty" (2011).


title: Jordi Roura

text: Jordi Roura Solà (s. 10. syyskuuta 1967 Llagostera, Espanja) on espanjalainen entinen jalkapalloilija sekä nykyinen jalkapallovalmentaja. Roura toimii toisena valmentajana FC Barcelonassa. Hän toimi kaudella 2012–2013 FC Barcelonan päävalmentajana osan kaudesta virallisen päävalmentajan Tito Vilanovan ollessa syöpähoidossa.


title: Nando de Colo

text: Nando de Colo (s. 23. kesäkuuta 1987 Sainte-Catherine-lès-Arras) on ranskalainen koripalloilija. Hän pelaa venäläisessä PBK TsSKA Moskovassa ja Ranskan maajoukkueessa.


title: Nando de Colo

text: Vuoden 2015 EM-kilpailuissa de Colo valittiin tähdistöviisikkoon.


title: Vaunukilpa-ajot

text: Vaunukilpa-ajot (kr. "harmatodromia, ἁρματοδρομία", ) oli antiikin Kreikassa, Roomassa sekä Bysantin valtakunnassa harrastettu urheilumuoto. Niitä ajettiin kahden tai neljän hevosen muodostaman valjakon vetämillä sotavaunuilla. Vaunukilpa-ajot oli yksi aikansa suosituimpia urheilulajeja. Se oli erittäin vaarallista sekä hevosille että niiden ohjastajille ja kilpailuissa sattuikin usein vakavia loukkaantumisia ja jopa kuolemantapauksia.


title: Vaunukilpa-ajot

text: Varhaisimpien vaunukilpailujen tarkkaa ajankohtaa ei tunneta, mutta niiden arvellaan olevan lähes yhtä vanhoja kuin itse sotavaunujenkin. Kilpa-ajoja kuvaavia maalauksia on löydetty muun muassa Mykeneläisen kulttuurin saviastioista. Ensimmäinen kirjallinen kuvaus valjakkoajoista on Homeroksen "Iliaassa" noin vuonna 750 eaa. Olympian kisojen arvellaan erään teorian mukaan myös syntyneen vaunuajojen pohjalta. Kreikkalaisen mytologian kuninkaalla Oinomaioksella oli tapana haastaa kilpa-ajoon tyttärensä Hippodameian kosijoita. Hänet ainoana voittanut Pelops järjesti tarun mukaan ensimmäiset kisat urotekonsa kunniaksi.


title: Vaunukilpa-ajot

text: Olympian kisoihin vaunukilpa-ajot tulivat ohjelmaan vuonna 680 eaa., jolloin kisat laajenivat kaksipäiväisiksi. Alkuaikoina mukana oli myös ratsastus, mutta se jätettiin pois ohjelmasta jo varhaisessa vaiheessa. Olympian kisoissa kilpailtiin kahden ja neljän hevosen vetämillä vaunuilla. Kilpailut järjestettiin Olympiassa sijainneella Hippodromilla, jonka rata oli 780 metriä pitkä. Itse kilpailu käsitti 12 kierrosta. Olympian kisojen lisäksi vaunukilpa-ajot kuuluivat myös muiden Panhelleenisten kisojen ohjelmaan.


title: Vaunukilpa-ajot

text: Antiikin Roomassa vaunukilpa-ajot nousi erittäin merkittäväksi urheilulajiksi myös yhteiskunnallisesti. Useiden valjakoiden muodostamilla joukkueilla eli factioilla oli taustallaan rahoittajia ja ne kilpailivat myös parhaiden ohjastajien palveluksista. Joukkueiden palveluksessa oli myös runsaasti erilaista henkilökuntaa, jotka huolehtivat kukin omista tehtävistään. Factioita oli aluksi kaksi ja myöhemmin neljä; Punainen, Valkoinen, Vihreä ja Sininen. Punainen factio oli omistettu Mars-jumalalle, Valkoinen tuulten jumalille, Vihreä maaäidille ja Sininen taivaalle ja merelle.


title: Vaunukilpa-ajot

text:
Keisari Domitianuksen aikana toimivat myös lyhyen aikaa Purppura ja Kulta. Jokainen joukkue sai asettaa yhteen lähtöön kolme valjakkoa, jotka yleensä tekivät radalla yhteistyötä keskenään. Ohjastajat saattoivat myös vaihtaa joukkuetta nykyaikaisen urheilun tapaan. Eri factioille muodostui omat kannattajaryhmänsä ja niiden välille syntyi usein erimielisyyksiä, jotka saattoivat kärjistyä jopa väkivaltaisiksi yhteenotoiksi. Tämä johti lopulta siihen, että Rooman keisarit ottivat joukkueet valvontaansa ja nimittivät omia virkamiehiään johtamaan niiden toimintaa.
Roomassa kilpa-ajoja järjestettiin sirkuksissa, joista tunnetuin ja merkittävin oli Circus Maximus. Sen kilparata oli 650 metriä pitkä ja yleisöä lehtereille mahtui 250 000. Rata oli Kreikan Hippodromien tapaan jaettu korokkeella kahteen osaan. Circus Maximuksella kilpa-ajoja järjestettiin 66 kertaa vuodessa. Kunkin päivän ohjelmassa oli 24 lähtöä, jotka olivat aluksi seitsemän ja myöhemmin viiden kierroksen mittaisia. Kaikki ohjastajat olivat ammattilaisia ja katsojat löivät vetoa voittajista.


title: Vaunukilpa-ajot

text: Parhaista ohjastajista tuli suuria kuuluisuuksia ympäri Rooman valtakuntaa. Tunnetuimpia heistä olivat yli 2 000 lähtöä urallaan voittanut Scorpus sekä Gaius Appuleius Diocles, jota pidetään jopa maailmanhistorian kaikkien aikojen parhaiten palkattuna urheilijana. Tunnetuin bysanttilainen kilpa-ajaja oli 500-luvulla vaikuttanut Porfyrios Kalliopas. Myös parhaista hevosista tuli tunnettuja. Roomalaiset harjoittivat myös hevosjalostusta ja heillä oli nykyaikaisen hevosurheilun tapaan tarkat kirjanpidot eri hevosten suorituksista sekä niiden suvuista.


title: Vaunukilpa-ajot

text: 300-luvulle tultaessa valjakkoajot alkoivat vähitellen menettämään merkitystään. Syynä oli muun muassa kristittyjen keisarien suhtautuminen kilpa-ajoihin ja gladiaattoritaisteluihin pakanallisina huveina. Viimeinen kilpailu Circus Maximuksella järjestettiin tiettävästi vuonna 549.


title: Vaunukilpa-ajot

text: Rooman hajoamisen jälkeen valjakkoajoja järjestettiin vielä Bysantin valtakuntassa, jossa ne säilyivät suosittuna kansanhuvina. Kilpailuja pidettiin 300-luvun alkupuolella rakennetulla Konstantinopolin hippodromilla. Roomassa toimineet factiot jatkoivat kilpailemista myös Konstantinopolissa. Ne eivät kuitenkaan olleet enää yksityisten rahoittamia kuten aikaisemmin, vaan ne saivat rahoitusta suoraan keisarilta.


title: Vaunukilpa-ajot

text: Merkittävimmiksi joukkueiksi Bysantissa nousivat Siniset ja Vihreät. Aikojen kuluessa niiden merkitys yhteiskunnassa kasvoi niin, että joukkueet alkoivat kannattajineen saamaan vaikutusvaltaa muun muassa sotavoimissa sekä poliittisessa ja uskonnollisessa elämässä. Joukkueista oli tullut jo enemmän kuin pelkkiä urheilun harrastamiseen keskittyneitä ryhmiä. Joidenkin tutkijoiden mukaan Sinisten ja Vihreiden välinen valtataistelu heikensi Bysanttia niin paljon, että se loi tietä islamin nousulle valtakunnassa.


title: Vaunukilpa-ajot

text: 500-luvun alussa ryhmien väliset väkivaltaiset yhteenotot Konstantinopolin kaduilla olivat jo arkipäiväisiä. Näistä ns. sirkusmellakoista suurin oli vuonna 532 tapahtunut Nika-kapina, jonka aikana lähes puolet kaupungista tuhoutui ja tuhansia ihmisiä sai surmansa. Myöhemmin 600-luvulla valjakkoajojen ja factioiden merkitys alkoi laskemaan. Konstantinopolin hippodromia käytettiin kuitenkin kilpa-ajojen sekä erilaisten seremonioiden, kilpailujen ja juhlien näyttämönä aina neljänteen ristiretkeen 1200-luvun alkuun saakka.


title: Salamaua

text: Salamaua () oli pieni kaupunki Papua-Uudessa-Guineassa Moroben provinssissa. Kaupungin asutus sijaitsi pienellä kannaksella rannikon ja vuorten välissä. Lähin kaupunki on Lae, jonne pääsee vain veneellä lahden yli.


title: Salamaua

text: Vuonna 1920 kullankaivajat käyttivät kaupunkia välietappina etsiessään kultaa sisämaan alueilta. Kultaa löydettiin Wausta, ja saapuneet kullankaivajat kulkivat kultakentille niin sanottua Mustan kissan polkua.


title: Salamaua

text: Japanilaiset valtasivat kaupungin toisessa maailmansodassa 8. maaliskuuta 1942. Liittoutuneet valtasivat kaupungin takaisin 11. syyskuuta 1943. Kaupunki tuhoutui liittoutuneiden valtauksen aikana täysin.


title: Salamaua

text: Nykyään Kelan ja Laguin kylät pitävät aluetta hallussaan, ja sinne ovat rakentaneet loma-asuntoja lähinnä Laesta muuttaneet.


title: Salamaua

text: Vuonna 2007 kalifornialainen tutkimusryhmä tutki kaupungin ympäristön sademetsiä yrittäen löytää ropen-kryptidejä, joita kerrotaan lentävän Papua-Uuden-Guinean ympäristössä. Kuvausryhmä kuvasi videolle lentävän olennon, jota ei kuitenkaan ole tunnistettu.


title: Lidköpingin satama

text: Lidköpingin satama on Ruotsin Lidköpingissä sijaitseva satama, joka on Vänernjärven rannalla. Se on kuljetettujen tonnien määrällä mitattuna toiseksi suurin Vänernin satamista ja tärkeä reitti Skaraborgiin.


title: Katori-luokka (risteilijä)

text:
Katori-luokka () oli keisarillisen Japanin laivaston neljän aluksen muodostama kevyt risteilijäluokka, jonka aluksista ainoastaan kolme valmistui. Luokan alukset valmisti Mitsubishin Yokohaman telakka hieman ennen Japanin liittymistä toiseen maailmansotaan.
Alukset tilattiin alun perin koululaivoiksi osana vuosien 1937 ja 1939 täydennysohjelmia. Tyynenmeren sodassa aluksia kuitenkin käytettiin esimerkiksi sukellusvenelaivueiden ja saattajaosastojen lippulaivoina. Sodan aikana alusten ilmatorjunta-aseistusta vahvennettiin ja niille asennettiin sukellusveneidentorjuntaan syvyyspommit.


title: Oskarshamnin merenkulkumuseo

text: Oskarshamnin merenkulkumuseo on Ruotsissa Oskarshamnin kunnassa sijaitseva museo, joka on keskittynyt merenkulkuun. Museota varten perustettiin säätiö vuonna 1940, ja säätiö avasi ensimmäisen museonsa vuonna 1954.


title: Katori (1905)

text: Katori () oli keisarillisen Japanin laivaston Katori-luokan taistelulaiva. Alus valmistettiin Vickersin telakalla Britanniassa vuosina 1904–1906 ja se romutettiin Washingtonin laivastosopimuksen mukaisesti vuonna 1924.


title: Katori (1905)

text: Alus tilattiin Vickersiltä Barrow-in-Furnessista. Sen köli laskettiin 27. huhtikuuta 1904 ja alus laskettiin vesille vuotta myöhemmin 4. heinäkuuta. Alus valmistui 20. toukokuuta 1906.


title: Katori (1905)

text: Washingtonin laivastosopimuksen mukaisesti alus poistettiin palveluksesta 20. syyskuuta 1923 ja se romutettiin seuraavana vuonna Maizurun laivastontelakalla. Osa aluksen tykeistä siirrettiin rannikkotykistön linnakkeisiin Tokionlahdelle.


title: Kashima (1905)

text: Kashima () oli keisarillisen Japanin laivaston Katori-luokan taistelulaiva. Alus valmistettiin Armstrong Whitworthin telakalla Britanniassa vuosina 1904–1906 ja se romutettiin Washingtonin laivastosopimuksen mukaisesti vuonna 1924.


title: Kashima (1905)

text: Alus tilattiin vuonna 1904 Armstrong Whitworthilta Elswickistä. Sen köli laskettiin 29. helmikuuta 1904 telakkanumerolla 755, ja alus laskettiin vesille vuotta myöhemmin 22. maaliskuuta. Alus valmistui 23. toukokuuta 1906.


title: Kashima (1905)

text: Washingtonin laivastosopimuksen mukaisesti alus poistettiin palveluksesta vuonna 1923, ja se romutettiin seuraavan vuoden aikana.


title: Aki (1907)

text: Aki () oli keisarillisen Japanin laivaston Satsuma-luokan taistelulaiva. Alus valmistettiin Kuren laivastontelakalla vuosina 1906–1911 ja se poistettiin palveluksesta vuonna 1923 Washingtonin laivastosopimuksen mukaisesti.


title: Aki (1907)

text: Alus tilattiin vuonna 1904 Kuren laivastontelakalta. Sen köli laskettiin 15. maaliskuuta 1906 ja alus laskettiin vesille vuotta myöhemmin 14. huhtikuuta. Alus valmistui 11. maaliskuuta 1911.


title: Aki (1907)

text: Washingtonin laivastosopimuksen mukaisesti alus poistettiin palveluksesta vuonna 1923, ja se upotettiin maalialuksena seuraavana vuonna.


title: Satsuma (1906)

text: Satsuma () oli keisarillisen Japanin laivaston Satsuma-luokan taistelulaiva. Alus valmistettiin Yokosukan laivastontelakalla vuosina 1905–1910 ja se poistettiin palveluksesta vuonna 1923 Washingtonin laivastosopimuksen mukaisesti.


title: Satsuma (1906)

text: Alus tilattiin vuonna 1904 Yokosukan laivastontelakalta. Sen köli laskettiin 15. toukokuuta 1905 ja alus laskettiin vesille puolitoista vuotta myöhemmin 15. marraskuuta. Alus valmistui 25. maaliskuuta 1910.


title: Satsuma (1906)


title: Kawachi

text: Kawachi () oli keisarillisen Japanin laivaston vuonna 1910 vesillelaskettu Kawachi-luokan taistelulaiva.


title: Kawachi

text: Alus tilattiin vuonna 1907 Yokosukan laivastontelakalta, missä köli laskettiin 1. huhtikuuta 1909. Alus laskettiin vesille puolitoista vuotta myöhemmin 15. lokakuuta ja valmistui 31. maaliskuuta 1912.


title: Kawachi

text: Alus tuhoutui ammusvaraston räjähtäessä 12. heinäkuuta 1918, jolloin 621 miehistönjäsentä sai surmansa.


title: Tosa (1921)

text: Tosa () oli keisarillisen Japanin laivaston Tosa-luokan taistelulaiva. Aluksen rakennustyöt aloitettiin Mitsubishin telakalla Nagasakissa vuonna 1920, mutta vuoden 1922 Washingtonin laivastosopimus keskeytetti rakennustyöt. Keskeneräistä alusta käytettiin sen jälkeen erilaisissa asekokeissa ennen sen upottamista 9. helmikuuta 1925.


title: Tosa (1921)

text: Alus tilattiin Mitsubishiltä Nagasakista osana vuoden 1918 hankintasuunnitelmaa ja sen köli laskettiin 2. helmikuuta 1920. Alus laskettiin vesille 21. joulukuuta 1921. Rakennustyöt keskeytettiin 5. helmikuuta 1922 Washingtonin laivastosopimuksen mukaisesti.


title: Flora Robson

text: Flora McKenzie Robson (28. maaliskuuta 1902 – 7. heinäkuuta 1984) oli englantilainen näyttelijä. Hän esittää Elisabet I:tä vuoden 1940 elokuvassa "Merihaukka".


title: Jukka Salmela (näyttelijä)

text: Jukka Salmela (1960 Muurame – 23. elokuuta 2014 Jyväskylä) oli suomalainen näyttelijä. Hän näytteli teatterissa ja televisiossa. Salmela tuli tunnetuksi televisiosarjasta "Pirunpelto". Salmelan rooli "Pirunpellossa" oli sorayrittäjä Sulo K. Rastas. Hahmo oli mukana sarjassa sen alusta loppuun saakka.


title: Jukka Salmela (näyttelijä)

text: Jukka Salmela näytteli televisiossa myös mm. sarjoissa "Kylmän kosketus" ja "Hovimäki". Teatterikiinnityksiä hänellä oli mm. Tampereella Teatteri 2000:een ja Kokkolan kaupunginteatteriin. Keski-Suomessa Salmela näytteli mm. Ränssin Kievarin kesäteatterissa, J+J teatterissa, Aploodi- ja Himos-teatterissa. Äänekosken teatteriin hän ohjasi vuonna 2014 "Onnenloukun". Hän kuoli elokuussa 2014 Jyväskylässä Keski-Suomen keskussairaalassa vaikeaan sairauteen.


title: Sons of Aeon

text: Sons of Aeon on jyväskyläläinen vuonna 2010 perustettu melodista death metalia soittava yhtye.


title: Sons of Aeon

text: Yhtyeen perustivat Ghost Brigaden kitaristi Wille Naukkarinen sekä Tapio Vartiainen. He nauhoittivat kotonaan demonauhoja toisilleen, ja päättivät perustaa yhtyeen musiikin samankaltaisuuden vuoksi.


title: Sons of Aeon

text: Yhtyeen vuonna 2013 julkaistu esikoisalbumi "Sons of Aeon" debytoi Suomen virallisen listan sijalla 32.


title: Viktor Sund

text: Viktor Karl Sund (27. elokuuta 1891 Pietarsaari – 27. heinäkuuta 1966 Pietarsaari) oli suomalainen opettaja, keräilijä ja ruotsin kielellä kirjoittanut runoilija.


title: Viktor Sund

text: Sund pääsi ylioppilaaksi 1912 Pietarsaaren reaalioppikoulusta ja valmistui kansakoulunopettajaksi Uudenkaarlepyyn opettajaseminaarista 1914. Hän toimi sitten Pietarsaaren ruotsinkielisen kansakoulun opettajana aina eläkkeelle siirtymiseensä saakka 1954. Hän oli myös sivutoiminen museon- ja kirjastonhoitaja.


title: Viktor Sund

text: Sundin runoista tunnetuin on Jussi Snellmanin suomentama "Där björkarna susa" ("Miss' soutaen tuulessa koivut sorjat soi") johon sävellyksen teki Oskar Merikanto. Runo ilmestyi alun perin runokokoelmassa "Skymningsriket". Merikanto sävelsi myös toisen Sundin runon "Sommarmorgon i Skogen". Sund laati myös juhlarunoja erilaisiin Pietarsaaren merkkitapahtumiin, muun muassa kaupungin 300-vuotisjohlissa esitettiin runo "Kring lejonets torn" jonka oli säveltänyt Sigurd Snåre.


title: Viktor Sund

text: Sund oli myös museoesineiden ja taiteen keräilijä. Sundin keräämiä kokoelmia säilytettiin Pietarsaaren kaupunginmuseossa ja vuonna 1856 Skataan rakennetussa "Viktor Sundin tuvassa". Tupa on nykyisin kunnostettu ja toimii lähinnä kokoustilana.


Työttömyysturvan muutoksenhakulautakunta on tuomioistuinta muistuttava lainkäyttöelin Suomessa. Se toimii ensimmäisenä muutoksenhakuasteena esimerkiksi työttömyysturvaan liittyvissä asioissa. Lautakunta käsittelee seuraaviin lakeihin liittyviä muutoksenhakuasioita:


title: Työttömyysturvan muutoksenhakulautakunta

text: Muutoksenhakulautakunnan toiminta rahoitetaan valtion varoista ja hallinnollisesti se kuuluu sosiaali- ja terveysministeriön toimialaan. Valtioneuvosto määrää viideksi vuodeksi kerrallaan lautakuntaan puheenjohtajan, varapuheenjohtajat, jäsenet ja varajäsenet, jotka kaikki toimivat tuomarin vastuulla, ja heidän on vannottava tuomarinvala tai annettava tuomarinvakuutus. Osan jäsenistä tulee olla lakimiehiä, osan laillistettuja lääkäreitä ja osan työttömyysturva-asioihin perehtyneitä henkilöitä.


text: Työttömyysturvan muutoksenhakulautakunnan nykyinen nimi otettiin käyttöön vuoden 2007 alussa. Sitä ennen siitä käytettiinn nimeä työttömyysturvalautakunta.


title: Borodino (1901)

text: Borodino () oli vuonna 1904 valmistunut Venäjän keisarikunnan laivaston Borodino-luokan taistelulaiva.


title: Borodino (1901)

text: Alus tilattiin Amiraliteetin Uudelta telakalta Pietarista. Sen köli laskettiin heinäkuussa 1899 ja alus laskettiin vesille 8. syyskuuta 1901. Alus valmistui elokuussa 1904.


title: Borodino (1901)

text: "Borodino" lähti 15. lokakuuta 1904 Itämeren laivastosta muodostetun Venäjän Tyynenmeren laivaston 2. laivueen mukana Libausta Port Arthuriin. Laivueen komentajana oli vara-amiraali Zinovi Rožestvenski, jonka alaisuudessa laivue kiersi Kap Hornin saapuen Nosy Ben saarelle 9. tammikuuta 1905. Laivue oli saarella kaksi kuukautta levossa ja täydennettävänä. Laivue siirtyi Camranhinlahteen Ranskan Indokiinaan odottamaan Tyynenmeren laivaston 3. laivuetta, joka saapui kontra-amiraali Nikolai Nebogatovin johdolla 9. toukokuuta. Laivueet aloittivat 14. toukokuuta matkan Vladivostokiin. Aluksiin oli kuormattu runsaasti materiaalia matkaa varten, mikä kasvatti niiden uppoumaa merkittävästi. Tämä laski alusten panssarivyöt vedenpinnan alle.


title: Borodino (1901)

text: Osasto kulki lyhyintä reittiä Tsusimansalmen kautta, missä se joutui keisarillisen Japanin laivaston yllättämäksi. "Borodino" oli Tsushiman meritaistelun alkaessa venäläisten neljän Borodino-luokan aluksen muodostaman 1. divisioonan kolmantena aluksena lippulaiva "Knyaz Suvorovin" jälkeen. Alukseen osui heti taistelun alussa kranaatti, joka sytytti aluksella tulipalon. Taistelun toisessa vaiheessa japanilaiset keskittivät tulensa "Borodinoon" ja aluksen kuusituumaisten kranaattien varasto räjähti upottaen laivan. Alukselta pelastui ainoastaan yksi mies loppujen 855 miehen saadessa surmansa.


title: Eino Laurila

text: Eino Herman Laurila (vuoteen 1906 Laurén, 23. syyskuuta 1905 Helsinki – 14. huhtikuuta 2002 Helsinki) oli suomalainen talous- ja tilastotieteilijä. Hän oli valtiovarainministeriön kansantalousosaston vt. osastopäällikkö.


title: Eino Laurila

text: Laurila valmistui filosofian maisteriksi 1929, sai kunniatohtorin arvon 1961. Hän oli Tilastollisessa päätoimistossa eri tehtävissä vuodesta 1928, lopuksi pääjohtaja, ja vuodesta 1957 myös valtiovarainministeriön kansantalousosaston vt. osastopäällikkö. Hän ansioitui erityisesti Suomen kansantulotutkimuksessa. Hän sai professorin arvonimen 1972.


title: Nico Polychronidis

text: Nico Polychronidis (, s. 8. marraskuuta 1989) on kreikkalais-saksalainen mäkihyppääjä. Hänen isänsä on kreikkalainen ja äitinsä saksalainen. Hän itse asuu Saksassa. Joulukuusta 2012 lähtien hän on edustanut Kreikkaa edustettuaan aiemmin synnyinmaataan, Saksaa.


title: Nico Polychronidis

text: Continental Cupin Pragelaton osakilpailussa hän sijoittui kolmanneksi maaliskuussa 2009. Maailmancupiin hän osallistui ensimmäisen kerran Willingenissä helmikuussa 2013 jääden kuitenkin karsintaan. Val di Fiemmen MM-kilpailuissa 2013 hän sijoittui normaalimäen kilpailussa 45:nneksi.


title: Ted (elokuva)

text: Ted on vuonna 2012 ensi-iltansa saanut Seth MacFarlanen ohjaama komedia. Elokuva on Seth MacFarlanen ensimmäinen tuotos elokuvaohjaajana. Elokuva on saavuttanut huippusuosion maailmanlaajuisesti ja se olikin vuoden 2012 12. katsotuin elokuva maailmanlaajuisesti.


title: Ted (elokuva)

text: Elokuva kertoo John Bennettistä (Mark Wahlberg), jota kiusattiin ja syrjittiin hänen ollessaan nuori. Johnilla ei ollut kavereita ja hänen ainoa kaveri olikin täytetty pehmonalle. John toivoo, että hänen nallensa voisi puhua ja elää kun normaali ihminen. Toive toteutuu ja siitä alkaa ystävysten elinikäinen ystävyys.


title: Lepo Laurila

text: Johan Leopold "Lepo" Laurila, vuoteen 1907 Laurén (19. lokakuuta 1878 Mäntsälä – 4. toukokuuta 1956 Helsinki) oli suomalainen viulutaiteilija, director mucises.


title: Lepo Laurila

text: Laurilan vanhemmat olivat ajuri Henrik Johan Laurén ja Maria Adolfina Pietala ja puoliso vuodesta 1908 Maria Alina Saarholma. Viulunsoiton Laurila aloitti jo kahdeksanvuotiaana. Hän kävi Helsingin filharmonisen seuran orkesterikoulun 1886 ja sitten Helsingin musiikkiopiston 1900. Helsingin filharmonisen orkesterin 1. viulun soittaja hän oli vuodesta 1900, samoin kuin Helsingin musiikkiopiston jousikvartetin jäsen, musiikkiopistossa hän opetti vuodesta 1905. Laurila oli Helsingin kaupunginorkesterin 1. alttoviulunsoittaja 1912–1946. Hän oli perustamassa Suomen Muusikkojen Liittoa ja toimi sen puheenjohtajana 1917–1931. Hän oli myös Pohjoismaisen muusikkounioinin presidentti 1925–1928 ja Suomen Kamarimusiikkiseuran musiikkipäällikkö 1945–1951. Director mucises -arvonimi Laurilalle myönnettiin 1934. Hän toimi "Muusikkerilehden" päätoimittajana 1920–1929.


title: Imperator Aleksandr III (1901)

text: Imperator Aleksandr III () oli vuonna 1904 valmistunut Venäjän keisarikunnan laivaston Borodino-luokan taistelulaiva.


title: Imperator Aleksandr III (1901)

text: Alus tilattiin Itämeren telakalta Pietarista. Sen köli laskettiin heinäkuussa 1899 ja alus laskettiin vesille 3. elokuuta 1901. Alus valmistui marraskuussa 1903.


title: Imperator Aleksandr III (1901)

text: "Imperator Aleksandr III" lähti 15. lokakuuta 1904 Itämeren laivastosta muodostetun Venäjän Tyynenmeren laivaston 2. laivueen mukana Libausta Port Arthuriin. Laivueen komentajana oli vara-amiraali Zinovy Rozhestvensky, jonka alaisuudessa laivue kiersi Kap Hornin saapuen Nosy Ben saarelle 9. tammikuuta 1905. Laivue oli saarella kaksi kuukautta levossa ja täydennettävänä. Laivue siirtyi Camranhinlahteen Ranskan Indokiinaan odottamaan Tyynenmeren laivaston 3. laivuetta, joka saapui kontra-amiraali Nikolai Nebogatovin johdolla 9. toukokuuta. Laivueet aloittivat 14. toukokuuta matkan Vladivostokiin. Aluksiin oli kuormattu runsaasti materiaalia matkaa varten, mikä kasvatti niiden uppoumaa merkittävästi. Tämä laski alusten panssarivyöt vedenpinnan alle.


title: Imperator Aleksandr III (1901)

text: Osasto kulki lyhyintä reittiä Tsusimansalmen kautta, missä se joutui keisarillisen Japanin laivaston yllättämäksi. "Imperator Aleksandr III" oli Tsushiman meritaistelun alkaessa venäläisten neljän Borodino-luokan aluksen muodostaman 1. divisioonan toisena aluksena lippulaiva "Knyaz Suvorovin" jälkeen. Alus syttyi tuleen pian taistelun alettua. Taistelun toisessa vaiheessa japanilaiset keskittivät tulensa alukseen, joka kaatui. Aluksen upottua alueelta ei löytynyt eloonjääneitä.


title: Knjaz Suvorov

text: Knjaz Suvorov () oli vuonna 1904 valmistunut Venäjän keisarikunnan laivaston Borodino-luokan taistelulaiva.


title: Knjaz Suvorov

text: Alus tilattiin Itämeren telakalta Pietarista. Sen köli laskettiin heinäkuussa 1901 ja alus laskettiin vesille 25. syyskuuta 1902. Alus valmistui syyskuussa 1904.


title: Knjaz Suvorov

text: "Knjaz Suvorov" lähti 15. lokakuuta 1904 Itämeren laivastosta muodostetun Venäjän Tyynenmeren laivaston 2. laivueen mukana Libausta Port Arthuriin. Laivueen komentajana oli vara-amiraali Zinovy Rozhestvensky, jonka alaisuudessa laivue kiersi Kap Hornin saapuen Nosy Ben saarelle 9. tammikuuta 1905. Laivue oli saarella kaksi kuukautta levossa ja täydennettävänä. Laivue siirtyi Camranhinlahteen Ranskan Indokiinaan odottamaan Tyynenmeren laivaston 3. laivuetta, joka saapui kontra-amiraali Nikolai Nebogatovin johdolla 9. toukokuuta. Laivueet aloittivat 14. toukokuuta matkan Vladivostokiin. Aluksiin oli kuormattu runsaasti materiaalia matkaa varten, mikä kasvatti niiden uppoumaa merkittävästi. Tämä laski alusten panssarivyöt vedenpinnan alle.


title: Knjaz Suvorov

text: Osasto kulki lyhyintä reittiä Tsusimansalmen kautta, missä se joutui keisarillisen Japanin laivaston yllättämäksi. "Knjaz Suvorov" oli Tsushiman meritaistelun alkaessa venäläisten neljän Borodino-luokan aluksen muodostaman 1. divisioonan lippulaivana. Alus syttyi tuleen ja menetti ohjattavuuden pian taistelun alettua. Taistelun lopulla alusta vastaan hyökkäsi neljä torpedovenettä, joiden laukaisemista torpedoista kaksi tai kolme osui alukseen aiheuttaen ammusvaraston räjähtämisen. Alukselta pelastui ainoastaan 20 henkeä, jotka oli noudettu alukselta haavoittuneina hoitoon jo aiemmin.


title: Espanjalainen asetelma

text: Espanjalainen asetelma on suomalaisen taiteilijan Tuomas von Boehmin öljy- ja temperavärein paperille maalattu asetelma vuodelta 1953. Maalaus on kiinnitetty pahville ja kooltaan se on 46×38 cm. Ester ja Jalo Sihtolan kokoelmiin kuuluvan työn omistaa Ateneumin taidemuseo.


title: Espanjalainen asetelma

text: Tuomas von Boehm oli 1952 alkanut talvisin maalata Espanjassa Fuengirolan kalastajakylässä. Uusi ympäristö vaikutti hänen töidensä sisältöihin ja väreihin. Asetelmassa on pöydän päällä raidallinen vaate, vihreitä lehtiä, hedelmiä, valkoiseksi maalattu kukko ja kuva matadorimiehestä. Ne on koottu yhteen arvoituksen tavoin tai kuin rituaalia esittämään, kuten von Boehmin monista muistakin asetelmista voidaan mainita.


title: Store Skagastølstind

text: Store Skagastølstind on Norjan kolmanneksi korkein vuori. Se sijaitsee Hurrunganen vuoristossa Årdalin ja Lusterin kuntien alueella Sognin ja Fjordanen läänissä. Vuoren valloitti ensimmäisenä William Cecil Slingsby vuonna 1876.


title: Teatteri (puupiirros)

text: Teatteri on suomalaisen taiteilijan Tuomas von Boehmin väripuupiirros vuodelta 1951. Ateneumin taidemuseolla on työstä kolme eri versiota. Työt kuuluvat Ester ja Jalo Sihtolan kokoelmiin.


title: Teatteri (puupiirros)

text: Puupiirroksessa keskeisinä hahmoina ovat juhlapukuihin pukeutuneet mies ja nainen. He ovat teatterin lavalla ja kuvan alalaidassa heitä katsovat arkisemmin vaatetetut hahmot kukkien keskellä. Katsojien ilmiasu luo piirrokseen kubistista tunnelmaa, vaikka näyttelijöiden olemus on ylevä.


title: Teatteri (puupiirros)

text: Von Boehm tutki mielellään värien vivahteita ja himmeää maalipintaa. "Teatterissa" esiripun väri on eri kussakin vedoksessa, eli punainen, keltainen ja sininen.


title: Ronan Lamy Chappuis

text: Ronan Lamy Chappuis (s. 10. syyskuuta 1993 Lons-le-Saunier, Ranska) on ranskalainen mäkihyppääjä.


title: Ronan Lamy Chappuis

text: Lamy Chappuis kilpaili maailmancupissa ensimmäisen kerran Lillehammerin joukkuekilpailussa marraskuussa 2012. Ensimmäiset maailmancupin pisteensä hän sai oltuaan 24:s Wisłassa tammikuussa 2014. Parhaimmillaan hän on sijoittunut 11:nneksi Sapporossa niin ikään tammikuussa 2014.


title: Ronan Lamy Chappuis

text: Lamy Chappuis on hypännyt Continental Cupin osakilpailussa kaksi kertaa kolmanneksi ja kaikkiaan kahdeksan kertaa kymmenen parhaan joukkoon. MM-tasolla hän on ollut parhaimmillaan 26. normaalimäen kilpailussa Falunissa 2015 ja viides sekajoukkuemäessä Val di Fiemmessä 2013.


title: Ronan Lamy Chappuis

text: Hänen serkkunsa on yhdistetyn hiihtäjä Jason Lamy-Chappuis.


title: Kukkoasetelma

text: Kukkoasetelma on suomalaisen taiteilijan Tuomas von Boehmin tekemä temperamaalaus puulle, 27×41 cm, vuodelta 1956. Maalaus kuuluu Ateneumin taidemuseon Ester ja Jalo Sihtolan lahjoituskokoelmiin.


title: Kukkoasetelma

text: "Kukkoasetelmaan" von Boehm maalasi valkoisen liinan peittämälle pöydälle valkoisen kukon, ruskean morttelin nuijineen sekä voileipiä matalaan koriin. Signeeraus erottuu maalauksen vasemmassa alalaidassa. Asetelmasta huokuu espanjalainen arkitunnelma.


title: Kukkoasetelma

text: Samantyylisen valkoisen kukon von Boehm maalasi myös Espanjalainen asetelma -maalaukseensa vuonna 1953.


title: Chiara Hölzl

text: Chiara Hölzl (s. 18. heinäkuuta 1997) on itävaltalainen mäkihyppääjä. Hän edustaa SV Schwarzach -seuraa.


title: Chiara Hölzl

text: Hölzl kilpaili ensimmäisen kerran Continental Cupissa Bischofsgrünissä 14. elokuuta 2010 ollen 47:s. Maailmancupissa hän kilpaili ensimmäisen kerran 24. marraskuuta 2011 Lillehammerissa ollen 47:s. Ensimmäisen kerran hän sijoittui maailmancupissa kymmenen parhaan joukkoon ja samalla myös palkintokorokkeelle Sapporon jälkimmäisessä osakilpailussa tammikuussa 2015 oltuaan kolmas. Seuraavalla kaudella hän oli kertaalleen kolmas niin Nižni Tagilissa kuin Ljubnossa. Maailmancupin kokonaiskilpailussa hän sijoittui viidenneksi. Tammikuussa 2018 hän oli Zaōssa toinen. Kauden 2017–2018 kokonaispisteissä hän sijoittui kahdeksanneksi.


title: Chiara Hölzl

text: Hölzl on kilpaillut nuorten maailmanmestaruuskilpailuissa viisi kertaa 2012–2016. Hän saavutti henkilökohtaisessa kilpailussa kultaa Râșnovissa vuonna 2016 ja pronssia Almatyssa 2015. Sekajoukkuekilpailussa hän sai hopeaa vuonna 2015.


title: Chiara Hölzl

text: Hölzl sijoittui 2014 Sotšin olympialaisissa 25:nneksi ja 2018 Pyeongchangissa 11:nneksi. Val di Fiemmen MM-kilpailuissa 2013 hän oli normaalimäen 9:s. Sekajoukkuemäestä hän voitti hopeaa Itävallan joukkueen kanssa. Falunin MM-kilpailuissa 2015 hän sijoittui 16:nneksi ja Lahdessa 2017 kymmenenneksi.


title: Valkoinen talo, Malaga

text: Valkoinen talo, Malaga on suomalaisen taiteilijan Tuomas von Boehmin öljy- ja temperavärein kankaalle maalaama maalaus vuodelta 1956. Kooltaan se on 38,5×61,5 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan.


title: Valkoinen talo, Malaga

text: Tuomas von Boehm vietti talvikaudet Espanjan Fuengirolassa vuodesta 1952 alkaen. Näin hän teki 38 vuoden ajan. Tämä vaikutti hänen taiteensa sisältöihin ja luonteeseen."Valkoinen talo, Malaga"ssa hän kuvaa matalaa maalaistaloa paahteisessa ympäristössä vuoristo alueen näkyessä kauempana taustalla.


title: Maksukortti

text: Maksukortti on kortti, jolla voidaan maksaa tuotteista tai palveluista ilman käteistä rahaa. Maksukortteja voidaan käyttää yleisesti tuotteiden ja palveluiden maksamiseen tai rajoitetummin esimerkiksi matkakorttina.


title: Maksukortti

text: Maksukortti on tavallisesti valmistettu muovista. Sitä kutsutaan joskus ”muovirahaksi”. Ensimmäiset 1950-luvun Diners Club -luottokortit olivat kartonkia. Niillä oli tunnisteena asiakkaan allekirjoitus. Hiukan myöhemmin lisättiin luottokortin numero. Kartonkiset kortit eivät osoittautuneet kovin kestäviksi ja kun korttitiedot kopioitiin ostoskuiteille käsin, syntyi virheitä. Kartonkikortit korvattiinkin pian muovisilla. Ensimmäiset muoviluottokortit olivat 1958 julkaistu "BankAmericard" (Visan edeltäjä) ja American Express 1959.


title: Maksukortti

text: Nykyisin maksukortit ovat tavallisesti 85,60 mm × 53,98 mm kokoisia muovikortteja. Kortin paksuus on 0,76 mm. Korttien muotoa säätelee standardi "ISO/IEC 7810".


title: Maksukortti

text: Korttitiedot alettiin painaa muovikorteille kohokirjoituksella. Tiedot käsittävät tavallisesti kortin numeron, kortinhaltijan nimen ja eräitä muita tietoja. Näitä tietoja käytetään maksettaessa leimauslaitteella eli ns. höylällä. Kohokirjoituksen tiedot siirretään maksukuitille asettamalla kortti höylään ja painamalla tiedot kuittiin. Suomessa yleisten Visa- ja Mastercard-korttien höyläys päättyi vuoden 2007 lopussa.


title: Maksukortti

text: Luotto- ja pankkikorttien takana on nykyisin yleensä magneettiraita. Se otettiin koekäyttöön vuonna 1970. Raita yleistyi kuitenkin vasta vuosia myöhemmin.


title: Maksukortti

text: Maksukortit ovat nykyisin usein sirukortteja. Sirukortilla on prosessorisiru, joka sisältää turvaprosessorin ja sen muistin. Sirukortti voi olla "kontaktikortti", jonka käyttö vaatii kortin syöttämisen lukulaitteeseen. Sirukortti voi olla myös "etäluettava". Etäluku tapahtuu radiosignaalin avulla, jolloin riittää kortin vieminen kortinlukijan läheisyyteen.


title: Maksukortti

text: Suomen ensimmäinen sirumaksukortti oli vuonna 1987 käyttöön otettu "Otakortti". 1990-luvun alussa otettiin siru käyttöön puhelukorteissa sekä 1993 Avant-kortissa. Luottokorteissa siru tuli käyttöön 2000-luvun alussa.


title: Maksukortti

text: Maksukortin numero on tavallisesti painettu kortin etupuolelle joko värillä tai kohokirjaimin. Yhdistelmäkortilla voi olla useampiakin numeroita kuten esimerkiksi korttiin liitetyn kanta-asiakastilin numero. Lisänumerot voivat näkyä kortin etu- tai kääntöpuolella.


title: Maksukortti

text: Korttinumeron rakenne on määritelty standardissa "ISO/IEC 7812-1:2006". Korttinumerossa on korkeintaan 19 numeroa ja se on seuraavaa muotoa:


title: Maksukortti

text: Ensimmäiset kuusi numeroa ("MIIIII") ovat kortin myöntäjän tunnus (engl. "issuer identification number, IIN"). Kortin myöntäjää seuraa vaihtuvan mittainen asiakaskohtainen tilinumero ("XXX..."). Sen pituus on enintään 12 numeroa. Viimeinen numero on tarkistusmerkki ("T").


title: Maksukortti

text: Korttinumeron ensimmäinen numero ("M", engl. "major industry identifier, MII") kertoo kortin myöntäjän toimialan seuraavan taulukon mukaisesti. Korttia voidaan kuitenkin käyttää myös numeron osoittaman toimialan ulkopuolella.


title: Maksukortti

text: Numerosarjoissa 80ccc ja 9ccc tarkoittaa "ccc" kolminumeroista maatunnusta standardin "ISO 3166-1" mukaisesti.


title: Maksukortti

text: Numerointi ei ole kiinteä, vaan numeroalueita voidaan hakemuksesta antaa uusille kortin myöntäjille.


title: Maksukortti

text: Korttinumero esitetään usein neljän numeron ryhmissä, mutta muunkinlaisia ryhmittelyjä esiintyy.


title: Maksukortti

text: Korttimaksamista koskee eri instanssien sääntely. Sääntelijöinä ovat esimerkiksi korttijärjestöt (mm. Visa, Mastercard) ja Suomessa Finanssivalvonta. Sääntely koskee maksamisen teknistä toteuttamista sekä korttitiedon käsittelyä.


title: Maksukortti

text: Turvallisen korttimaksamisen uhkina pidetään esimerkiksi erilaisia huijausyrityksiä, varkauksia, roskapostia, korttien kopiointia, korttitietojen kalastelua (verkkourkinta), tietomurtoja sekä tietokoneviruksia. Näillä keinoilla rikolliset pyrkimät saamaan käyttöönsä kortin tai kortin ja sen tunnusluvun PIN tai verkkokauppaostoksiin tarvittavat korttitiedot. Rikollisten tavoitteena on saada rahaa tai helposti rahaksi muunnettavia hyödykkeitä.


title: Maksukortti

text: PCI DSS -standardi (Payment Card Industry Data Security Standard) luo turvaa korttimaksamiseen ja määrittelee korttimaksamisen turvallisuuden teknisten vaatimusten minimitason. Standardia hallinnoi kansainvälinen ja riippumaton toimielin PCI Security Standards Council.


title: Maksukortti

text: Maksukorttien tyyppejä:


title: Maksukortti

text: Maksukortteja käyttötarkoituksen mukaan:


title: Maksukortti

text: Maksukorttien tekniikkaa:


title: PCI DSS

text: PCI DSS -standardi (Payment Card Industry Data Security Standard) luo tietoturvaa korttimaksamiseen ja määrittelee korttimaksamisen turvallisuuden teknisten vaatimusten minimitason. Standardia hallinnoi kansainvälinen, korttijärjestöjen Visa International, MasterCard Worldwide, American Express, JCB ja Discover Financial Services perustama riippumaton toimielin PCI Security Standards Council.


title: Fuengirolan lahti

text: Fuengirolan lahti on suomalaisen taiteilijan Tuomas von Boehmin lyijykynäpiirros vuodelta 1957. Kooltaan piirros on 24,5×34,5 cm ja se kuuluu Ateneumin taidemuseon Ester ja Jalo Sihtolan lahjoituskokoelmiin.


title: Fuengirolan lahti

text: "Fuengirolan lahti" -piirroksessa on avaruutta ja pelkistystä. Von Boehm jätti yli puolet maalauksen yläosasta tyhjäksi taivasta kuvaamaan alaosan rannikkokaistaleen yläpuolelle. Tähän hän ääriviivoja piirtäen piirtää muutaman talon, muutaman jollan, tyhjän kapean niemenkärjen sekä kaukaisuuteen katoavan rantaviivan.


title: Fuengirolan lahti

text: Von Boehm vietti talvikaudet Espanjan Fuengirolassa vuodesta 1952 alkaen. Tästä lähtien Espanjan kirkas valo ja hiekan vaaleat sävyt kirkkaine kontrasteineen vaikuttivat hänen työskentelyynsä.


title: Veli-Erkki Paavola

text: Veli-Erkki Paavola (s. 26. huhtikuuta 1967) on suomalainen raviohjastaja. Kaustisen raviradalla valmennustallia pitävä Paavola on vuonna 1983 alkaneella urallaan ajanut yli 1 800 voittoa.


title: Veli-Erkki Paavola

text: Hänen suurin saavutuksensa on Ravikungattaren titteli vuonna 2005 tammalla Milia. Lisäksi hän on ohjastanut muun muassa Kymenlaakso-ajon sekä Kylmäverihevosten Suur-Hollola-ajon voitot.


title: Léa Lemare

text: Léa Lemare (s. 21. kesäkuuta 1996 Albertville, Ranska) on ranskalainen mäkihyppääjä.


title: Léa Lemare

text: Lemare on osallistunut MM-kilpailuihin neljä kertaa. Oslossa 2011 Lemare oli normaalimäen 33:s. Val di Fiemmessä 2013 hän oli normaalimäen 38:s. Sekajoukkuemäessä hän oli viides Ranskan joukkueen kanssa. Falunissa 2015 hän sijoittui normaalimäessä 32:nneksi ja sekajoukkuemäessä kahdeksanneksi, Lahdessa 2017 normaalimäessä 20:nneksi ja sekajoukkuemäessä kymmenenneksi.


title: Léa Lemare

text: Sotšin olympialaisissa 2014 hän sijoittui 20:nneksi.


title: Léa Lemare

text: Lemare on osallistunut nuorten MM-kilpailuihin kuusi kertaa. Hinterzartenissa 2010 hän oli 36:s, Otepäässä 2011 22:s, Erzurumissa 2012 normaalimäen 24:s sekä joukkuemäen viides ja Liberecissä 2013 normaalimäen 10:s sekä joukkuekilpailun toinen. Val di Fiemmessä 2015 hän sijoittui henkilökohtaisessa kilpailussa 16:nneksi ja joukkuemäessä pronssille sekä Râșnovissa 2017 normaalimäessä 17:nneksi ja sekajoukkuemäessä kymmenenneksi.


title: Léa Lemare

text: Lemaren ensimmäinen maailmancup-kilpailu oli Lillehammerissa 3. joulukuuta 2011. Ensimmäiset maailmancupin pisteensä hän saavutti oltuaan 21:s Hinterzartenissa tammikuussa 2012. Kymmenen parhaan joukkoon hän sijoittui ensimmäisen kerran oltuaan kymmenes Ljubnossa helmikuussa 2013. Parhaimmillaan hän on sijoittunut kahdeksanneksi Râșnovissa maaliskuussa 2014.


title: Léa Lemare

text: Lemare kilpaili ensimmäisen kerran Continental Cupissa Bischofsgrünissä 8. elokuuta 2010. Hän oli kilpailun 48:s. Hänen paras sijoituksensa Continental Cupissa on toinen Oberwiesenthalista 19. elokuuta 2011.


title: Metos

text:
Metos Oy Ab on suomalainen ammattikeittiölaitteita ja niihin liittyviä palveluja tarjoava yritys. Metos perustettiin vuonna 1922 nimellä Oy Metalliteos. Perheyrityksenä aloittanut Metos siirtyi 1959 Intrumentarium Oy:n omistukseen ja vuosina 1994 ja 1998 tehdyillä kaupoilla siitä tuli osa Hackman Oyj:tä. Tänä päivänä Metos kuuluu omana liiketoimintayksikkönään italialaiseen Ali Group -konserniin, joka osti koko Hackman Oyj:n osakekannan vuonna 2004. Metos on yksi ensimmäisistä ruostumatonta terästä hyödyntävistä teollisuusyrityksistä Suomessa. Metos on oman toimialansa markkinajohtaja Pohjois-Euroopassa.
Metoksen pääkonttori sijaitsee Keravalla. Yrityksen liikevaihto vuonna 2012 oli 91.8 miljoonaa euroa. Toimitusjohtajana toimii Jarkko Ahlsten.


title: Jääpallon Ruotsin 1.divisioonan kausi 1942

text: Jääpallon Ruotsin Division I:n kausi 1942 pelattiin neljässä kuuden joukkueen lohkossa, joiden voittajat pelasivat välierät ja loppuottelun vuoden 1942 Ruotsin jääpallomestaruudesta. Jokaisen lohkon kaksi heikointa joukkuetta putosi Divion II:en, eikä yhtään joukkuetta noussut tilalle, koska joukkuemäärä seuraavalle kaudelle supistettiin 16:een.


text: Alkuohkot pelattiin yksinkertaisina sarjoina, välierissä oteltiin kaksoisotteluin ja loppuottelu pelattiin kerrasta poikki -periaatteella 8. maaliskuuta Tukholman stadionilla.


text: 8. maaliskuuta 1942 Tukholma. Yleisöä 12 530


title: Jackie Shroff

text: Jackie Shroff (s. 1. helmikuuta 1957 Mumbai, Maharashtra) on intialainen näyttelijä. Hän on näytellyt elokuvissa yli 30 vuoden ajan ja voittanut kolme Filmfare Awards -palkintoa.


title: Monster of Speed

text: Monster of Speed (s. 1994) on vuosina 1994–2003 kilpaillut suomalainen lämminverinen ravihevonen. Se tuli tunnetuksi aikansa "ihmevarsana", joka voitti 2- ja 3-vuotiskausillaan kaikki kilpailunsa. Monster of Speed saavutti uransa alusta lähtien historialliset 19 peräkkäistä ykköstilaa.


title: Monster of Speed

text: Sen ohjastuksesta ja valmennuksesta vastasi Suomessa Seppo Sarkola. Ori voitti muun muassa 2-vuotiaiden Kasvattajakruunun ja myöhemmin kolmivuotiaana Oulu Expressin sekä ikäluokan suurimman kilpailun Kriteriumn.


title: Monster of Speed

text: Nelivuotiaana hevonen myytiin Ranskaan ja se siirtyi Ruotsiin legendaarisen Olle Goopin valmennukseen. Monster of Speedin uran avaustappio tuli heti sen ensimmäisessä Ruotsin kilpailussa Karlstadissa, jolloin hevonen hylättiin maalilaukasta sijalta kolme. Nelivuotiskauden 15 starttia tuottivat seitsemän voittoa. Merkittävin ykkössija oli Eskilstunan nelivuotislähdön voitto. Lisäksi ori saavutti ykköstilan Oslossa Bjerken raviradalla juostussa Norsk 4 års Elite -kilpailussa. Suomessa Monster of Speed voitti Derby-karsinnan, mutta jäi finaalissa Louise Laukon jälkeen toiseksi.


title: Monster of Speed

text:
Viisivuotiaana jalkavaivoista kärsinyt ori pääsi starttaamaan vain viisi kertaa. Vuonna 1998 Monster of Speed siirtyi kilpailemaan Ranskaan, mutta kovatasoisissa lähdöissä ei menestystä enää tullut ja vuonna 2002 ori myytiin takaisin Suomeen. Se päätti uransa voitokkaasti kotiradallaan
Ylöjärven Teivossa heinäkuussa 2003. Nykyään Monster of Speed toimii siitosoriina Lempäälässä.


title: Monster of Speed

text:
1994
1995
1996


title: Tone-luokka (risteilijä)

text: Tone-luokan () alukset olivat viimeiset Japanin keisarilliselle laivastolle rakennetut raskaat risteilijät. Luokkaan kuuluneet kaksi alusta olivat nimiltään "Tone" ja "Chikuma". Kumpikin laivoista palveli ja upposi toisessa maailmansodassa.


title: Tone-luokka (risteilijä)

text: Tone-luokan alukset tilattiin alun perin viidentenä ja kuudentena Mogami-luokan raskaina risteilijöinä vuonna 1932. Vuoteen 1935 mennessä Mogami-luokan heikkoudet olivat kuitenkin käyneet ilmeisiksi, ja keskeneräiset laivat päätettiin muuttaa omaksi parannelluksi luokakseen. Keisarillisen Japanin laivastolla ei vielä tuolloin ollut lentotukialuksilta toimivia tiedustelukoneita, vaan laivaston tiedustelu oli muiden laivaston alusten operoimien vesilentokoneiden vastuulla. Tätä tehtävää varten Tone-luokan risteilijät suunniteltiin toimimaan vesilentokoneiden emälaivoina.


title: Tone-luokka (risteilijä)

text: Koska Tone-luokan risteilijöiden rakentaminen aloitettiin Mogami-luokan aluksina, olivat näiden kahden luokan laivojen ulkoiset mitat hyvin samanlaiset. Edeltäneistä risteilijäluokista poiketen kaikki Tone-luokan laivojen päätykkitornit päätettiin sijoittaa etukannelle. Seurauksena kahdella neljästä päätykkitornista oli huono ampuma-ala. Tämä kuitenkin mahdollisti jopa kahdeksan vesilentokoneen operoimisen ja kuljettamisen takakannella. "Tone" ja "Chikuma" osoittautuivatkin erittäin hyödyllisiksi tiedustelualuksiksi, vaikka useimmiten laivat kuljettivatkin vain viittä tai kuutta tiedustelukonetta.


title: Piirpauke 2

text: Piirpauke 2 on Piirpauke-yhtyeen toinen albumi. Se julkaisi alun perin Love Records vuonna 1976.


title: Björken vene

text: Björken vene löydettiin syksyllä 1947 puhdistettaessa kanavaa Björken kylässä Gävlen kunnassa Keski-Ruotsissa. Se on ajoitettu neljännelle vuosisadalle radiohiiliajoituksella. Vene on 7,22 metriä pitkä ja 1,24 metriä leveä. Pohjalautana on käytetty ontoksi koverrettua 70 senttiä leveää lehmuksen runkoa. Venettä voisi pitää ruuhityyppisenä, mutta siinä on leveät sivulaudat kiinnitetty rautanauloilla pohjapuun ja sen pidennysten alle eli limilaidoituksena. Björken veneessä on, kuten Hjortspring-veneessäkin, lautoihin jätetty harjanteet, ja kuusi käyrää oksaa on kiinnitetty niihin kaariksi niinisidoksilla. Yläpäästä kaaret on niitattu lautoihin. Löydettäessä veneen pohjalla oli koivuoksakorissa 67 kg painava pyöreä kivi, joka todennäköisesti on toiminut painolastina vakauttamassa venettä. Venettä on todennäköisesti melottu, koska siitä puuttuvat hankaimet airoja varten. Vene on nähtävissä Gävleborgin lääninmuseon pysyvässä näyttelyssä.


title: Piirpauke Live

text: Piirpauke on 1978 julkaistu Piirpauke-yhtyeen ensimmäinen virallinen livealbumi, joka on äänitetty vuoden 1977 aikana. Levyn kappaleista "Rypistys" on syntynyt improvisoituna soittotilanteessa.


title: Kill Me Baby

text:
Kill Me Baby () on japanilainen neljän ruudun mangasarja, jonka on piirtänyt ja käsikirjoittanut Kaduho.
Mangaa on julkaistu vuodesta 2008 alkaen ja 2012 tehtiin myös siihen perustuva anime. Mangaa on julkaistu myös suomenkielisenä Punaisen jättiläisen kustantamana.


title: Kill Me Baby

text:
"Kill Me Baby" on vahvasti komedia- ja slapstick -tyyppinen sarja, jossa ei käytännössä ole kuin neljä hahmoa, mutta näistäkin läsnä on suurimman osan ajasta vain kaksi. Sarjan tyyli edustaa japanilaista manzai-komediaa.
Yasuna Oribe
Sonya
Agiri Goshiki
Käyttämätön hahmo ()


title: Angie Harmon

text: Angela Michelle ”Angie” Harmon (s. 10. elokuuta 1972 Highland Park, Dallas, Texas) on yhdysvaltalainen näyttelijä ja malli. Harmon tunnetaan parhaiten rooleistaan televisiosarjoissa "Baywatch Nights" ja "Kova laki". Vuodesta 2010 Harmon on näytellyt toista pääosaa etsivä Jane Rizzolina rikosdraamasarjassa "Rizzoli & Isles".


title: Viikunanlehtisavikka

text: Viikunanlehtisavikka ("Chenopodium ficifolium", syn. "C. serotinum") on Etelä- ja Keski-Euroopasta kotoisin oleva savikkakasvi.


title: Viikunanlehtisavikka

text: Yksivuotinen viikunanlehtisavikka kasvaa 30–70 cm korkeaksi. Kasvi on yleisväritykseltään vihreä ja nuorena jauhoinen. Varsi on pysty, niukkahaarainen ja vihreäraitainen, lehtihangoissa on joskus harvoin myös punaista. Kierteisesti olevat lehdet ovat väriltään puhtaanvihreitä. Lehtilapa on kasvin keskiosissa kooltaan tavallisesti 4–8 cm ja kolmiliuskainen. Keskiliuska on pitkulainen ja vaihtelee muodoltaan harvaan lyhythampaisesta mutkalaitaiseen. Vihreä kukinto on usein pitkälti lehdekäs, terttumainen ja harsu. Kukkasykeröt ovat pieniä. Suomessa viikunanlehtisavikka kukkii heinä-syyskuussa. Pähkylä on kehän muodostaman hedelmäverhiön suojaama. Musta siemen on vaaka-asennossa, 0,8–1,2 mm pitkä, ympärykseltään lähes pyöreä, tylppäreunainen sekä pinnaltaan säteen suuntaan pitkulaisen kuoppainen.


title: Viikunanlehtisavikka

text: Laji muistuttaa suuresti jauhosavikkaa ("C. album") ja pohjanjauhosavikkaa ("C. suecicum").


title: Viikunanlehtisavikka

text: Viikunanlehtisavikka on kotoisin Etelä- ja Keski-Euroopasta. Skandinaviassa lajia kasvaa harvinaisena tulokkaana Tanskassa, Etelä-Norjassa ja Etelä- ja Keski-Ruotsissa. Suomessa viikunanlehtisavikkaa kasvaa satunnaisesti maan eteläosissa sekä Pohjanlanden rannikolla aina Kemin korkeudelle saakka. Lounais-Suomessa laji on vakiintunut, mutta muualla maassa se esiintyy satunnaisena.


title: Viikunanlehtisavikka

text: Viikunanlehtisavikka on Suomessa uustulokas, jota tavataan erilaisilla joutomailla kuten satamissa, kaatopaikoilla, rautateillä ja uudisnurmikoilla.


title: Viikunanlehtisavikka

text: Viikunanlehtisavikka sopii muiden savikkalajien tapaan myös ihmisravinnoksi.


title: Live in der Balver Höhle

text: Live in der Balver Höhle on Piirpauke-yhtyeen seitsemäs albumi ja toinen livelevy. Se on äänitetty yhtyeen konsertissa silloisessa Länsi-Saksassa Balver Höhlen jazzfestivaaleilla 22.kesäkuuta 1980 ja sen julkaisi saksalainen JG Records vuonna 1981.


title: 6-fosfoglukonaatti

text: 6-Fosfoglukonaatti eli 6-fosfoglukonihappo (CHOP) on sokerijohdannainen ja välituote eräissä aineenvaihduntareiteissä.


title: 6-fosfoglukonaatti

text: 6-Fosfoglukonaattia muodostuu osana pentoosifosfaattireittiä. Reitin kolmannessa vaiheessa 6-fosfoglukonolaktonaasi hydrolysoi 6-fosfoglukono-δ-laktonin ja 6-fosfoglukonaatti muodostuu vesimolekyylin nukleofiilisellä additioreaktiolla. Seuraavassa vaiheessa 6-fosfoglukonaatti hapettuu 6-fosfoglukonaattidehydrogenaasin katalysoimana ribuloosi-5-fosfaatiksi ja samalla vapautuu hiilidioksidimolekyyli ja NADPH-molekyyli.


title: 6-fosfoglukonaatti

text: Toinen aineenvaihduntareitti, jonka osa 6-fosfoglukonaatti on, on niin kutsuttu Entner–Doudoroff-reitti, joka esiintyy tietyissä bakteereissa. 6-Fosfoglukonaattia muodostuu glukonokinaasientsyymin siirtäessä fosfaattiryhmän ATP-molekyyliltä glukonihapolle. Tämän aineenvaihduntareitin seuraavassa vaiheessa 6-fosfoglukonaatti hapettuu 2-keto-3-deoksi-6-fosfoglukonaatiksi 6-fosfoglukonaattidehydrataasin katalysoimana.


title: Transall C-160

text: Transall C-160 on keskiraskas sotilaskuljetuskone. Trapetsisiipisessä ylätasoisessa lentokoneessa on kaksi Rolls-Royce Tyne -potkuriturbiinia. Konetyypin pääkäyttäjä on ollut Saksan Luftwaffe (Bundeswehr). Muita merkittäviä käyttäjiä olivat Ranskan ohella Turkki ja Etelä-Afrikan tasavalta.


title: Transall C-160

text: Transall C-160:n huippunopeus on 513 km/h sekä lakikorkeus 8 230 metriä. 8 000 kg:n kuormalla toimintamatka on 5 095 km. Kohoamiskyky on 396 metriä minuutissa.


title: Transall C-160

text: Koneen tyhjäpaino on 29 000 kg, ja enimmäinen lentoonlähtöpaino (MTOW) 51 000 kg.


title: Transall C-160

text: Konetyyppi muistuttaa ulkomuodoiltaan jonkin verran raskaamman sarjan aikalaistaan: Lockheed C-130 Herculesta. Transall C-160 korvasi pääkäyttäjämaissaan suurelta osin edeltäjänsä, Nord 2501 Noratlasin.


title: Transall C-160

text: C-160-koneen tulee Ranskassa ja Saksassa korvaamaan Airbus A400M Atlas.


title: P&O Nedlloyd

text: P&O Nedlloyd Container Line Limited oli brittiläis-hollantilainen maailmanlaajuinen konttilaivayhtiö. Se muodostui vuonna 1997, kun hollantilaisen Royal Nedlloydin ja brittiläisen P&O Groupin kontinkuljetustoiminnot yhdistyivät. Tanskalainen A.P. Møller-Mærsk Gruppen osti yhtiön vuonna 2005 ja liitti sen omaan konttilaivayhtiöönsä Maersk-Sealandiin, jolloin muodostui Maersk Line.


title: P&O Nedlloyd

text: Yhtiö muodostui, kun P&O Containers Limitedin ja Royal Nedlloyd Linesin kontinkuljetustoiminnot yhdistyivät joulukuussa 1996. Yhtiö kuului Grand Alliance -liittoon, jonka muita jäseniä olivat muun muassa Orient Overseas Container Line, Hapag-Lloyd ja NYK Line.


title: P&O Nedlloyd

text: Yhtiö laajentui vuonna 1998, jolloin se osti Blue Star Linen ja Harrison Linen konttitoiminnot. Laajennus jatkui vuonna 2000, kun yhtiö hankki omistukseensa Farrel Linesin. Yhtiö rekisteröitiin Amsterdamin Euronextiin nimellä Royal P&O Nedlloyd NV Royal Nedlloydin hankittua omistukseensa enemmistön osakkeista.


title: P&O Nedlloyd

text: Vuonna 2005 Maersk kertoi suunnitelmistaan ostaa P&O Nedlloyd 2,3 miljardilla eurolla. Hankinnan aikaan P&O Nedlloydin osuus maailman konttimarkkinoista oli 6% ja Maersk-Sealandin 12%. Niinpä uuden suuryhtiön markkinaosuus tuli olemaan noin 18%. Hankinta viimeisteltiin 13. elokuuta 2005 ja osakkeiden myynti päättyi 5. syyskuuta. Helmikuussa 2006 yhtiön nimeksi tuli "Mærsk Line".


title: P&O Nedlloyd

text: Yhtiöiden yhteenliittämisen aikaan P&O Nedlloydilla oli käytössään yli 160 alusta. Sen konttialuslaivaston kokonaiskuljetuskapasiteetti oli 635 000 TEU-yksikköä. Yhtiöllä oli 13 000 työntekijää 146 maassa.


title: P&O Nedlloyd

text: Liittymistä seuraavina vuosina useat P&O Nedlloydin asiakkaat sanoivat sopimuksensa irti. Vuoden 2006 loppuun mennessä yhtiön markkinaosuus putosi 18,2 prosentista 16,8 prosenttiin. Samaan aikaan yhtiön pahimmat kilpailijat olivat nousussa: MSC:n osuus nousi 8,6 prosentista 9,5 prosenttiin ja CMA CGM:n 5,6 prosentista 6,5 prosenttiin. Myös Maersk Linen asiakastyytyvyys on laskenut.


title: P&O Nedlloyd

text: P&O Nedlloydin ja sen edeltäjien esineistöä on esillä ja niiden historiaa on esitelty Rotterdamin merimuseossa ja Lontoon National Maritime Museumissa.


title: Zerenade

text: Zerenade on Piirpauke-yhtyeen kahdestoista albumi. Se julkaisi Rockadillo Records vuonna 1989.


title: Figueres

text: Figueres () on kaupunki Kataloniassa sijaitsevassa Gironan maakunnassa Espanjassa. Se sijaitsee Costa Bravalla lähellä Ranskan rajaa. Figueresin väkiluku on noin 45 000 (2015). Kaupunki tunnetaan Salvador Dalín syntymäkuntana.


title: Figueres

text: Figueresissa on liikenteellisesti tärkeä rautatieasema. Sen kautta kulkee rautatieliikenne Katalonian ja Ranskan välillä. AVE-rataverkko avattiin Figueresiin tammikuussa 2013. Huhtikuussa 2013 avataan 33 kilometriä pitkä tunneliyhteys Pyreneiden läpi Figueresistä Ranskassa sijaitsevaan Perpignaniin ja samalla Ranskan TGV-rataverkkoon.


title: Kongō-luokka (ironclad)

text: Kongō-luokka oli keisarillisen Japanin laivaston kahden aluksen muodosta panssarikorvettiluokka, jonka alukset tilattiin osana vuoden 1875 hankintoja.


title: Kongō-luokka (ironclad)

text: Alusten suunnittelusta vastasi Sir Edward Reed, ja se pohjautui Venäjän keisarikunnan laivaston "General Adremiralista" ja Britannian kuninkaallisen laivaston Gem-luokan risteilijöistä saatuihin kokemuksiin. Komposiittirunkoinen "Kongō" ja teräsrunkoinen "Hiei" tilattiin osana vuoden 1875 laivasto-ohjelmaa. Alukset olivat parkkitakiloituja, mutta niiden huippupurjeet oli poistettu vuoden 1895 muutostöiden yhteydessä. Alukset kykenivät 10 solmun nopeudella höyrykonein matkaamaan 3 100 merimailia. Samoin vuoden 1895 muutostöiden yhteydessä aluksille lisättiin yksi naulan tykki ja vuonna 1903 kaksi kolmen tuuman ja kaksi 2,5 naulan tykkiä sekä kuusi konekivääriä.


title: Sami Heiskanen

text: Sami Heiskanen (s. 14. lokakuuta 1991) on suomalainen uransa lopettanut mäkihyppääjä, joka edusti Puijon Hiihtoseuraa.


title: Sami Heiskanen

text: Heiskanen kilpaili ensimmäisen kerran maailmancupissa 21. tammikuuta 2012 Puolan Zakopanessa. Hän pääsi kilpailuun Matti Hautamäen jäätyä pois. Kilpailussa hän oli 49:s. Heiskasen paras sijoitus maailmancupissa on 26:s sija Sapporosta tammikuulta 2014.


title: Sami Heiskanen

text: Heiskanen on päässyt kerran MM-kilpailuihin edustamaan Suomea. Val di Fiemmessä 2013 Heiskanen oli normaalimäen 50:s.


title: Chiyoda (1890)

text: Chiyoda () oli keisarillisen Japanin laivaston panssariristeilijä. Vuonna 1891 valmistunut alus palveli ensimmäisessä Kiinan–Japanin sodassa, Venäjän–Japanin sodassa sekä ensimmäisessä maailmansodassa.


title: Chiyoda (1890)

text: Alus tilattiin J. & G. Thomson Companyltä (myöhemmin John Brown and Company) Clydebankistä korvaamaan vuonna 1887 merellä kadonneen panssarikansiristeilijä "Unebin", josta vakuutusyhtiö maksoi korvauksena 1 245 309 jeniä eli 6,5 miljoona Ranskan frangia. Sen köli laskettiin 4. joulukuuta 1888 ja alus laskettiin vesille 3. kesäkuuta 1890. Alus valmistui 1. tammikuuta 1891. Aluksen valmistuskustannukset olivat 1 002 634 jeniä, josta rungon ja koneiston osuus oli 728 514 jeniä ja aseistuksen 274 119 jeniä. Alkuperäisen suunnitelman mukaan alukselle piti asentaa kaksi 12,6 tuuman Canet-tykkiä, mutta ne olisivat aiheuttaneet painopisteen nousun liian ylös. Tykit korvattiin siksi kymmenellä 4,7 tuuman Elswickin pikatykillä, jotka käyttivät messinkihylsyjä aiempien ruutipussien sijaan. Tämä nopeutti tulitoiminnan jopa kuusinkertaiseksi.


title: Chiyoda (1890)

text: Alukselle asennetut kolmisylinteriset kolmivaihehöyrykoneet valmisti J. & G. Thomson and Company. Koneet oli kytketty kahteen akseliin, joissa oli 3,12 metrin halkaisijan ja 3,35 metrin lavoilla varustetut propellit. Sylinterien halkaisijat olivat 673, 991 ja 1 448 millimetriä ja iskunpituus 686 millimetriä, eli iskunopeus oli 282,55 metriä minuutissa. Koneisto oli luotu tuottamaan 5 600 hevosvoimaa (ihp) 206 kierroksen minuuttivauhdilla ja 5 678 hevosvoimaa maksimissaan, jolla saavutettaisiin 19 solmun nopeus. Koneiden vaatima höyry tuotettiin kuudella veturityyppisellä kattilalla, joiden höyrynpaine oli 11,2 baaria. Yhteenlaskettu lämmitettävä ala oli 973,71 neliömetriä. Kaikki savuhormit kulkivat savupiippuun, joka oli aivan komentosillan takana.


title: Chiyoda (1890)

text: "Chiyoda" lähti Glasgow’sta 26. tammikuuta 1891 ja se saapui 11. huhtikuuta Yokosukan laivastotukikohtaan. Elokuussa alus määrättiin vartiolaivaksi ( "keibikan")Kuren laivastotukikohtaan. Vuonna 1892 alus liitettiin palveluksessa olevaan laivastoon ("jobikantai"), ja se vieraili Kiissä ja Shimassa 5. helmikuuta. Alus lähti Yokosukasta 6. maaliskuuta Kyūshūlle. "Chiyoda" lähti 1. heinäkuuta Shinagawasta saapuen Pusaniin Koreassa 16. maaliskuuta käytyään ensin Sasebossa, Nakajossa ja Nagasakissa. Alus palasi Shinagawaan 2. syyskuuta käytyään Saishutossa ja Kyobuntossa.


title: Chiyoda (1890)

text: Alus osallistui ensimmäiseen Kiinan–Japanin sotaan. Venäjän–Japanin sodassa alus osui miinaan 27. heinäkuuta 1904 Takhenlahden edustalla, mutta se hinattiin Dalnyyn korjattavaksi. Se palasi palvelukseen ennen Tsushiman meritaistelua, johon alus osallistui. Vuoden 1920 jälkeen alus oli sukellusveneiden emälaivana ennen kuin se poistettiin palveluksesta. Alus riisuttiin aseista huhtikuussa 1922 ja se poistettiin alusluettelosta. Alus romutettiin muutamaa vuotta myöhemmin.


title: Windwardsaaret (Seurasaaret)

text: Windwardsaaret on Seurasaarten itäinen alaryhmä Ranskan Polynesiassa. Saariryhmä koostuu viidestä saaresta, joista suurin on Tahiti.


title: Windwardsaaret (Seurasaaret)

text: Tahiti on koko Ranskan Polynesian pääsaari ja sillä sijaitsee myös pääkaupunki Papeete. Yli kaksi kolmasosaa Ranskan Polynesian väkiluvusta asuu Windwardsaarilla.


title: Oikeusjuttu (elokuva)

text: Oikeusjuttu on vuonna 1962 ensi-iltansa saanut Orson Wellesin ohjaama elokuva, joka perustuu Franz Kafkan kirjoittamaan samannimiseen romaaniin. Kirjan tarina kertoo paikallisessa pankissa työskentelevästä 30-vuotiaasta Josef K:sta, joka eräänä aamuna herättyään vangitaan ja asetetaan syytteeseen rikoksesta, jota ei koskaan paljasteta.


title: Viisi rikottua kameraa

text: Viisi rikottua kameraa ( "Khamas Kamīrāt Muḥaṭṭamah"; "Hamesh Matslemot Shvurot") on palestiinalaisen Emad Burnatin ja israelilaisen Guy Davidin ohjaama, vuonna 2011 ensi-iltansa saanut dokumenttielokuva. Elokuva on tekijöiden omakohtainen kertomus väkivallattomasta vastarinnasta Länsirannan Bil'inin kylässä, jota alueelle työntyvät juutalaissiirtokunnat uhkaavat. Valtaosan dokumentista on kuvannut palestiinalainen maanviljelijä Emad Burnat, joka osti ensimmäisen kameransa vuonna 2005 kuvatakseen lapsensa syntymän. Vuonna 2009 kuvaushankkeeseen liittyi israelilaisohjaaja Guy Davidi. Burnat'n kameroiden särkemisten ympärille rakennettu dokumentti seuraa perheen kehityskaarta viiden mullistuksien vuoden ajan.